
DISSERTATIO  MEDICA 


INAUGURALIS 

DE 

LITHIASI  RENALI. 


:= 

INTRODUCTIO 

Si  debita  animi  intentione  illa  opera  Medica  perlustramus,  in  quibus 
isti  morbi  tractantur,  qui  ob  indolem  et  decursum  suum  vulgo  invete- 
rati vocantur;  atque  si  illos  morbos,  quales  secundum  hodiernorum  me- 
dicorum experientiam  esse  censentur , cum  descriptione  comparamus  , 
quae  in  veterum  scriptis  exstat : tunc  sane  miramur  non  modo  copiam 
illorum  scriptorum,  in  quibus  de  istis  morbis  agitur,  verum  magis  etiam 
multitudinem  illorum  remediorum , quae  a medicis  deinceps  ad  istos 
morbos  domandos  plurimi  aestimata  sunt , licet  experientia  multorum  sae- 
culorum satis  ostenderit , quam  parvi  pretii  longe  maxima  istorum  re- 
mediorum pars  fuerit.  Atque  hinc  profecto  quis  non  sine  ratione  omnino 
colligat,  nonnullos  morbos  ob  diversitatem  adbibitorum  remediorum  in- 
sanabiles judicatos  esse. 

Itaque  morbi  omnes  et  baereditarii  et  acquisiti,  qui  ad  chronicorum 
catalogum  referuntur,  cancer  puta,  phthisis , hydrocephalus  internus 
et  tandem  Li thiasis  Renalis,  quas  supra  fuerint  allata,  plane  confirmant. 

Quibus  omnibus  , quatenus  ad  propositum  objectum  referri  possunt , 
tamquam  rem  notatu  maxime  dignam  superaddere  oportet , praeclaros 
in  arte  viros , qui  Lithiasin  Renalem  describendo  operam  navavere , 
effectibus  causarum  morbosarum,  quam  causis  ipsis  intentos  magis 

fuisse.  Itaque  corporum  heterogeneorum  in  hisce  organis  latitantium  ex- 
ternam formam,  numerum,  analysin  et  sedem  indagando,  tempus  omne 
consumpsere ; princeps  propositi  objectum , quaeque  litteris  aeternum 
mandare  erant  dignissima  , renum  utpote  conditionis  mutationumque 
praecipuarum  in  illorum  parenchymate  abortarum,  cum  Lithiasi  cruciati 
fuissent,  sedulam  investigationem  in  medio  relinquere,  quae  potissimum 
e.v  illis  sumenda  experimenta,  qui  Lithiasi  Renali  ubi  fuissent  alleci  i , 
alio  quovis  morbo  diem  obiissent,  quorumve  rerum  substantia  haud  ita 
pridem  ante  obitum  sequenti  quodam  morbo  fuisset  destructa,  quo  enim 
casu  experientiae  veritas,  quominus  propositam  finem  attingamus,  non 
parum  observatur. 

Ex  praedictorum  negligentia  eruitur  error  et  ignorantia  veri,  in  qua 
versamur  circa  mutationes , quae  in  renum  functione  et  humore,  quem 
cum  morbose  adficiuntur,  secernunt,  supervenire  solent,  et  hinc  forte 
sedula  perquisitione  multum  in  explicandis  horum  organorum  functio- 
nibus conferre  possemus , illinc  melius  de  causis  corpora  illa  peregrina 
producere  valentibus  statueremus,  et  tandem  morbum  praeverteremus 
insanabilem,  si  radices  forte  altiores  ejecerit. 

Igitur  Academiae  legibus  ut  satisfaciam,  Lithiasin  Renalem  pro  dis- 
sertationis meae  inauguratis  objecto  selegi,  eo  magis,  quod  paulo  ante- 
quam doctorali  examini  me  submiserim , abhinc  duobus  fere  annis , 
crudelis  ille  morbus  ex  improviso  me  ita  invaserit,  ut  ad  leniendum 
illuni  aut  tollendum,  undequaque  opem  petere  coactus  fuerim.  Itaque, 
quae  propria  experientia  et  practicae  aliorum,  quorum  doctrina  et  auc- 
toritas circa  hunc  morbum  maxime  valet,  me  edocuerunt,  hic  publice 
exponere  animus  est.  Quibus  ut  rite  procedam  in  prima  dissertationis 
parte  hujus  morbi  etymologiam,  historiam,  et  varias  ejusdem  modifica- 
tiones exponam , ( quoad  analysin  chemicam  et  calculorum  descriptio- 
nem, Lectorem  Benevolum,  prolixitatis  materiae  causa,  ad  opera  de  hoc 
morbo  ex  professo  conscripta,  dimitto ):  sequitur  diagnosis  causarumque 
enumeratio;  dein  ad prognosin  et  curam  maxime  convenientem  transibo  : 
tandemque  ad  finem  dissertationis  quatuor  morbi  historias , analysin 
chemicam  ad  quartam  morbi  historiam  pertinentem  et  calculorum  in  des- 
criptis morbis  obviorum  effigiem,  cui  praemissa  est  explicatio,  adjungam. 


ETYMOLOGIA. 


Lithiasis , quo  nomine  morbus , qui  calculorum  in  corpore  humano 
existentiam  supponit,  insignitura  vocabulo  graeco  A 'iQog,  quod  lapidem, 
significat,  unde  A idt<zu9  calculos  patior,  derivatur.  Adhiberi  igitur  nequit 
ad  generationem  lieterogeneorum  illorum  corporum  exprimendam , 
quia  tantummodo  eorumdem  praesentiam  denotat.  Lingua  Romana  hic 
morbus  exprimi  nequit,  nisi  duplici  saltem  vocabulo  utamur.  Adjicitur 
praeterea  adjectivum,  quod  sedem  calculorum  recte  exprimit,  quia  ob- 
servatio docuit  hactenus,  nulla  p»eculiaria  organa  corporis  humani  reperta 
fuisse , in  quibus  non  aliquando  calculus  niduletur.  Itaque  si  renes 
occupet , vocatur  morbus  Lithiasis  Renalis , dum  in  vesicae  urinariae  ca\  o 
sedem  fixit,  tum  Lithiasis  vesicalis  dicitur,  et  sic  porro. 

Alii  auctores  variam  denominationem  assumpserunt,  qua  morbum  signi- 
ficarent. Vocabula  vero , quibus  utuntur,  rem  non  tam  recte,  neque  tam 
praecise  exprimunt,  quia  potius  desumpta  sunt  a symptomate  individui 
morbi  comite  ; nephralgia  calculosa , verbi  causa , praecipue  dolorem  a 
calculo  natum  in  renibus  indicat , dum  tamen  probe  scimus  calculos  in 
renibus  saepius  diu  haerere  , quin  tamen  ulla  ingrata  sensatio  percipia- 
tur; itaque  nephritis  calculosa  potius  renum  inflammationem  a calculi 
praesentiam  natam  , quae  iterum  potius  effectus , quam  morbum  ipsum 
denotat.  Hisce  rite  perspectis,  credimus  nos,  vocabulum  Lithiasis  omni- 
bus illis  praeferendum  esse,  adjuncto  scilicet  adjectivo,  quod  sedem  cal- 
culi accurate  exprimat.  Quare  morbum , de  quo  tractaturi  sumus , Li thia- 
si n Renalem  vocabimus. 


§ H. 

HISTORIA  MORBI. 


Symptomatum  Lithiasin  Renalem  concomitantium  mira  varietas,  e 
calculorum  magnitudine,  numero,  figura,  superficie,  asperitate  vel  le- 


(4  ) 

a itate,  majori  minorive  eorumdem  mobilitate,  aegrotorum  constitutione 
oriunda  non  parum  obstat , quo  minus  ampla  et  ex  ipsa  observationis 
fonte  deducta  illius  morbi  detur  descriptio.  Quare  occurrentium  sympto- 
matum enumerationem  praemittere  consultum  duximus,  ubi  de  gravella  (1) 
aeger  conqueritur,  quo  vocabulo  intelligimus  arenam  sabulosam  e pluribus 
particulis  magnitudinem  grani  milii  referentibus  compositam  aut  cal- 
culos parvos  in  renibus  latitantes,  qui  ex  ipsis  renibus  cum  urina  pro- 
miscue in  vesicam  urinariam  descendere,  et  ex  hujus  cavo  simul  cum 
liumore  illo  excrementitio  possunt  excerni;  unde  deducitur  gravellam  a 
calculis  renalibus,  quorum  in  liujusce  historiae  decursu  sequitur  descriptio, 
nisi  magnitudine  differre,  et  calculos  parvos  juxta  mentem  nostram  eos 
dici,  quorum  volumen  cum  capacitate  uretherum  ita  congruit,  ut  illorum 
e renibus  solis  na  turre  viribus  expellendorum  adsit  possibilitas. 

§ IIL 

Symptomata  gravellam  concomitantia  in  idiopathica  et  symphatica 
commode  dividuntur  : quorum  priora  non  raro  sequenti  ordine  proce- 
dunt: ab  aliquo,  antequam  morbus  cognitus  fuerit,  tempore,  urina 
paulo  post  ejus  excretionem  sedimentum  furfuraceum  deponit,  reger 
conqueritur  de  constrictione  et  irritatione  in  regione  lumbali  obvio , 
cum  ponderis  et  gravitatis  sensu  conjuncto  , qure  ingrata  sensatio  cum 
levi  musculorum  lumbalium  rheumatismo  initio  confunditur,  praesertim 
si  urina  huc  usque  sine  ullo  dolore  et  tantummodo  cum  levi  ardoris 
sensatione  excernitur,  qui  vero  morbus  saepius  sine  praegressis  symptoma- 
tibus post  motum  corporis  vehementiorem  ( qure  causa  ut  malum  homi- 
nem subito  invadat  non  ita  requiritur)  hocce  modo  in  conspectum  pro- 
dit: dolorem  punctorium  in  lumbis,  in  utroque  vel  in  alterutro  tantum 
latere  cito  reger  persentit,  urina  saepius  et  parciori  quantitate  cum  ardore 
et  dolore  emittitur,  nunc  limpida,  nunc  muco,  sanguine,  sabulo  vel 
calculis  mixta  , interdum  sine  illorum  excretione , nunc  etiam  conco- 
mitante  sanguinis  profluvio , cui  ipsius  urinae  suppressio  vel  salteni 


(i)  Vox  scilicet  barbara,  adhuc  lingua  medica  vulgo  usitata. 

decrementum  subinde  succedit;  crebro  etiam  praedictis  symptomatibus 
dolor  jungitur  acerbior  a regione  lumbali  originem  ducens,  qui  urethe- 
rum  trajectum  sequitur,  et  in  perinaeum  vel  vesicam  urinariam  terminatur. 

§ IV. 

Ad  posteriora  symptomata , sympliatica  scilicet , quorum  longe  ma- 
jor est  numerus,  ratione  consensus  renum  cum  reliquis  et  praecipue 
nobilioribus  corporis  partibus,  non  immerito  referuntur,  primo  molesta 
ponderis  et  gravitatis  in  hypochondriis  et  ad  scrobiculum  cordis  per- 
cepta sensatio , quae  saepe  aegrum  diutius  fatigare  solet , priusquam  na- 
tura morbi  manifesta  est,  deinde  sequentia,  quorum  plura  cum  prae- 
cedentibus conjuncta  paroxysmum  ab  auctoribus  sic  dictum  nephriti- 
cum constituere  solent : horrores  nempe , pulsus  parvi  et  contracti , 
inquietudo , ructus , nausea , materiae  mucosae  et  biliosae  vomitus , 
dolor  (1)  vel  pruritus  vehemens  glandis,  praesertim  si  calculus  a rene 
descendens  uretherem  aut  ab  illius  irritatione  major  quantitas  muci  se- 
creta vesicam  e jusque  collum  obsideat ; testis  correspondentis  vel  utrius- 
que  retractio , in  sexu  vero  sequiori  sensus  stuporis  ad  partem  inter- 
nam femoris ; porro  dolor  ille  a regione  lumbali  originem  ducens , de 
quo  ante,  ad  femur  reni  affecto  respondens  extenditur,  aut  quandoque 
ad  pollicem  pedis  usque  percipitur , alias  loco  doloris  potius  de  insen- 
sibilitate et  sensu  stuporis  conqueritur  aeger  : super  haec  dolores  colici 
atrocissimi  aegrum  excrutiant;  corpus  de  loco  in  locum  continuo  mu- 
tatur modo  curvum,  modo  erectum,  modo  alia  etiam  figura  incedere 
cogitur  aeger , qui  summis  anxietatibus  et  praecordiorum  constrictionibus 
torquetur , saepius  doloribus , per  quos  provocatae  sunt , intolerabiliori- 
bus ; abdomen  tenditur  et  ad  attactum  dolorifieum  est  , intestina  fla- 
tibus distenduntur,  qui  ratione  spasmi  per  anum  educi  nequeunt;  al- 
vus , cujus  deponendi  continuus  adest  conatus , pertinaciter  supprimi- 
tur , eademque  faeces  vel  flati  renem  premunt  et  dolorem  augent ; in 
aliis  diarrhoea  observatur  continua  aut  » ex  alvo  mucus  tenacissimus, 


(0  Vau  Swieten  comment.  in  Ii.  Boerhave  aplior.  de  cogn,  et  cur.  inorb.,  lom.  V.  pag.  atp. 

» albus  et  quasi  lacteus  aut  pure  remixtus  sub  praesenti  colica  expri- 
» mitur  » (1),  aut  per  duos  tresve  dies  post  paroxysmum  cum  san- 
guine tinctus  mucus  ille  albissimus  aut  ejusdem  loco  sat  magna  quan- 
titas sanguinis  puri  evacuatur , ut  in  me  ipse  sum  expertus. 

§ v. 

Paroxysmus  nephriticus , qui , ratione  durationis , variare  potest  adeo 
ut  intra  aliquot  horas  ad  aliquot  dies  usque  solummodo  remittat  vel 
intermittat,  quo  facto,  praedicta  symptomata  sensim  mitescunt,  et  lo- 
lium turbidum,  mucosum,  vel  adhuc  arena  gravidum  excerni  solet: 
si  perstat  aut  increscat  vomitus  aeruginosus,  quin  imo  cruentus  redditur, 
et  insomnia,  singultus,  sensus  frigoris  extremitatum,  sudor  faciei  frigi- 
dus, insultus  epileptici,  praesertim  si  malum  infantes  vel  subjecta  irrita- 
biliora aggrediatur,  vel  et  convulsiones  in  conspectum  produnt. 

§ VI. 

Hactenus  de  s} mptomatibus  gra vellam  sic  dictam  manifestantibus,  et 
quae  utilitatis  causa  in  idiopathica  et  symphatica  distincta  fuerunt,  nunc 
descriptionem  aggrediendum  illorum,  quae  occurrere  solent,  existentibus 
calculis  renalibus,  tali  magnitudine  aut  formatione  gaudentibus,  ut  non 
amplius  e renibus  per  uretlieres  ad  vesicam  urinariam  deduci  queant. 
Caeterum  in  eodem  ordine  et  distinctione  manebimus,  eo  magis,  quod 
nunc  conjuncta , ut  plerumque  in  gravella  fit , nunc  seorsim  vel  dis- 
tincta, alias  nulla  morbum  ipsum  directe  monstrantia,  sese  manifestant, 
sicuti  deinceps  exemplis  illustrare  conabimur. 

§ VII. 

Symptomata  idiopathica,  quas  majoris  molis  calculum  in  renum  sub- 
stantia latitantem  comitantur,  interdum  prorsus  desunt,  ut  probant 


O)  J.  P.  Frank,  epit.  de  inorb.  hom.  curand.  vol.  VI.  pars.  III.  pag.  588. 

exempla  paragraplio  decimo  allata,  et  quae  alii  scriptores  circa  hanc  rem 
memoriae  prodiderunt,  ita  fatetur,  exempli  causa  Lieutaud,  pluries  se 
a idisse  calculos  et  arenulos  renes  refertos,  ubi  dum  vivebant,  nullum 
nephritidis  insultum  passi  fuerant  : etiam  Morgagni,  magnum  calculum 
in  renibus  invenit,  et  antea  numquam  conquestus  fuit  aeger  de  dolore 
renum  : apud  celeb.  Swietenium  (1)  haec  scripta  inveniuntur  » malorum , 
j)  quae  toleraverat  miser,  causae  manifestae  inveniebantur  in  cadavere: 
» sed  praeter  haec  reperiebantur  alia , quorum  nulla  umquarn  fuerat  sus- 
y>  picio  et  quae  non  respondebant  malis  perpessis.  Numquam  enim  urinae 
))  sabulum  nephriticum  deposuerant,  numquam  de  nephriticis  doloribus 
» conquestus  fuerat,  numquam  urinae  suppressio  adfuerat.  Ren  tamen 
» dexter  mole  ingens  inveniebatur  et  cartilagineae  duritiei,  ita  ut  dilli- 
» cile  potuerit  descindi,  continebatque  calculum  ingentem  ponderis  sex 
)>  unciarum  , qui  totum  pelvis  cavum  replebat  non  tantum  et  inferiori 
» apice  uretherem  ingrediebatur,  sed  et  ramis  quasi  undique  emissis, 
» figurae  admodum  irregularis  implebat  reliquum  statum.”  Vel  ejusmodi 
symptomata  adeo  sunt  tenuia,  ut  quod  ad  ista  quidem  attinet,  aegri  to- 
lerabilem a itam  vivant,  contra  aliis  in  casibus  perpetuis  vel  post  brevia 
intervalla  doloribus  incidentibus,  qui  minimis  ex  momentis,  sive  motu 
sive  aliunde  accrescunt  vel  renovantur  , adeo  excrutiantur  , ut  vitiis 
adauctis  non  amplius  vitalis  vita  sit,  et  morti  avide  inhient,  ut  ea  do- 
loribus finem  imponat. 


§ VIII. 

Eorum  symptomatum  discrimen  vulgo  oritur  ex  calculorum  superficie 
et  forma,  atque  ex  renis  renumve statu , quibus  insunt  ; si  calculi  superfi- 
cies glabra  est,  ejusque  forma  et  situs  ita  comparatus  est,  ut  liberum  urinae 
fluxum  non  impediat,  ut  cel.  Swietenius  (2)  secundum  Eustachium  (3) 
refert,  qui  calculum  oblongum  vidit,  in  medio  perforatum,  qui  hunc 
liberum  descensum  non  impediebat;  tum  forte  aeger  nulla  de  bis  idio- 
pathicis symptomatibus  animadv  ertit,  vel  saltem  dolorem  sentit  hebetatum 


(;)  Van  Swieten  op.  cit.  pag.  272. 
(3)  De  renibus  cap.  45. 


(2^  Id.  auct.  op.  cit.  pag.  3oo. 


et  obtusum , cui  adjungatur,  ponderis  quidam  sensus  ex  male  affecto 
rene  profectus : si  vero  aspera  et  angulosa  est  superficie  vel  si  ramosa  est 
forma,  vulgo  accedunt  vel  perpetui  vel  intermissi  dolores  acuti.  Porro  ad 
haec  symptomata  referuntur  urinae  diminuta  secretio,  cui  plerumque  flocci 
mucosi,  carunculae  aut  filamenta  capillorum  adinstar  innatent,  mictusque 
sanguineus  post  agitatum  corpus  per  equitationem  vel  vecturam.  » Si  urina 
» sanguinea  post  ponderis  vel  obtusi  doloris  sensum  admotum  auctum, 
y>  una  cum  levi  nausea  excernatur,  merito  calculum  renalem  suspicari 
» licet.”  (1).  Etiam  istius  excretio  aegra  est  et  subinde  prorsus  supprimi- 
tur vel  renum  spasmatico  statu,  vel  si  calculus  ejusve  aliqua  eminentia 
aut  ramus  urethri  obstat.  Prima  alteraque  ad  calcem  hujusce  disserta- 
tionis subjectarum  observationum,  argumento  sint. 

§ IX. 

Si  quis  talem  calculum  in  alterutro  renum  gerat , asperum  nempe , 
tanti  voluminis  aut  talis  configurationis  aut  situm  tam  perversum  , ut 
e renibus  per  uretlieres  ad  vesicam  urinariam  duci  nequeat , non  du- 
bitamus , quin  plerumque  post  motum  veliementiorem , equitationem  , 
animi  pa themata , spirituosorum  abusum  vel  causas  similes  renem  affec- 
tum irritare  vel  concutere  valentes,  sentiat  augmentum  doloris,  nunc 
sensationem  constrictionis  substantias  renalis  referentis , quibus  brevi  sese 
adjungunt  symptomata  sympliatica  , inquietudo  nempe  , corporis  jacta- 
tio, pulsus  vividi  et  frequentes,  nausea,  vomitus,  insomnia  et  omnia 
pleraque  phaenomena  morbida  consensualia,  supra,  ubi  de  gravella  dictum 
fuit , obvia : quae  si  adsint  certissime  paroxysmum  a medicis  sic  dictum 
nephriticum  constituunt ; hunc  quidem  frequentiorem  a calculis  mino- 
ribus , asperis  et  mobilibus , quin  sex  rerum  vulgo  non  naturalium  dic- 
tarum abusus  antecesserit , quam  a majoribus , glabris  et  substantiae 
renali  impactis  produci  ex  observatione  patet  et  miser  expertus  sum : 
inde  tamen  non  statuendum  est,  paroxysmum  nephriticum  semper  a 
calculis  minoribus  produci , in  quem  errorem  aliquis  duci  posset , dum 


(i)  Va.n  Swieten  op.  cit.  pag.  274. 

legit  apud  cel.  Swietenium  (1) : » Ingentes  calculos  mictus  sanguineos 
» quidem  producere , ad  motum  corporis  aut  vectionem  in  rheda , sed 
» non  excitare  paroxysmum  nephriticum”:  Aut  dum  vidit  apud  Sydenlia- 
inum  scriptum  esse:  (2)  » Cum  ratione  judicabam,  me  calculum  mole  in- 
» signiorem  in  renum  pelvi  gestare,  qui  cum  major  esset,  quam  ut  ex 
» pelvi  dicta  in  uretherum  ductus  elabi  posset,  praedicta  symptomata 
))  (paroxysmum  nephriticum  concomitantia)  non  intulit”.  Aut  dum  Mar- 
cetum  contendentem  animadvertit  (3),  tales  aegrotantes  probabiliter  tunc 
primum  acerbissimis  doloribus  vexari,  cum  calculi  e renibus  ad  vesicam 
transeunt , et  minime  dum  gignantur.  Nam  haec  conclusio  maximo  detri- 
mento illi  aegro  esse  posset,  qui  a talibus  medicis  noxia  semper  indiscrimi- 
natim  per  irritantia  diuretica  educere  conantibus  tractatur.  Quodsi  talis 
tractandi  methodus  nonnumquam  succedat,  cum  calculi  minores  sint,  in 
aliis  permultis  casibus,  et  praecipue  dum  illi  volumen  majus  offerunt,  in- 
flammationem ciere  atque  promovere  poterunt,  quam  praecavere,  et  si 
adsit  tollere,  praecipuus  cordati  medici  scopus  esse  debet.  Contra  doctri- 
nam eam  Swietenii,  Sydenhami , Marceti  supra  allata  verba  objici  possunt, 
et  medicum  quemvis  inducere.  Alio  etiam  loco  clare  constat,  Sydenhamum 
stimulantia  consideravisse,  ut  causas  paroxysmum  nephriticum  inducere 
valentes,  in  illis,  quibus  calculus  major  in  alterutro  rene  latet,  dicentem 
sequentia  (4) : » Etenim , si  calculus  renibus  inclusus  ita  magnae  molis 
» sit,  ut  per  uretherum  ductus  in  vesicam  propelli  nequeat,  istae  aquae 
» ( minerales ) paroxysmum  ut  plurimum  excitant”  : quod  cum  theoria 
modo  allata  congruit. 


§ X. 


Antequam  huic  dissertationis  parti  finem  imponam,  sequuntur  descripti 
morbi  tria  exempla,  praeter  quae  adhuc  multa  alia  apud  scriptores  me- 


(i)  Opus  cit.  pag.  282.  (2)  Opera  medica.  Ed.  Genevse,  1736.  tom.  I.  pag.  44a, 

(3)  Proeve  eener  scheikundige  beschryviDg  der  steenziekten , vert.  door  G.  J.  Pool,  1821.  bl.  8. 

(4)  Opus  cit.  pag.  466. 

dicos  inveniuntur,  sed  haec  mihi  sufficere  videntur,  ut  probetur  calculos 
vitae  tempore  in  renibus  latere  posse  sine  manifestatione  symptomatum 
morbum  ipsum  directe  monstrantium,  quique  solummodo  symphaticis, 
plus  minusve  gravioribus,  sed  talibus  stipabantur,  per  quae  eorum  exis- 
lenlia  suspicari  non  licuit,  ita  ut  oculos  medicorum  etiam  acutissimos 
fefellerint:  post  obitum  vero,  instituta  cadaverum  autopsia  in  apricum 
prodierunt.  Primum  horum  celeberrimus  Rega  nobis  relinquit,  hominis 
per  longum  tempus  dolore  genu  continuo  laborantis , post  mortem  in 
rene,  ubi  numquam  dolorem  sentiebat,  magnus  calculus  inveniebatur. 
Alterum  accepi  a venerando  praeceptore,  Clar.  Professore  Van  Rotterdam, 
qui  nobiscum  in  praelectionibus  suis  communicavit,  se  hominem  novisse 
in  cujus  cadavere  magnus  calculus  renalis  inventus  fuisset,  quique  num- 
quam antea , nisi  solam  sibi  doluisse  vesicam  fassus  esset.  Tertium  non 
minus  relatu  dignum  ex  tertia  nobis  patebit  observatione. 

§ XI. 

DIAGNOSIS. 

Certis  dignoscere  signis  liancce  malam  valetudinem,  sive  diagnosin 
edere  multo  est  difficillimum,  quod  inde  quidem  manifestum,  quod  vel 
peritissimi  medici  non  solum  in  aliis,  sed  et  in  se  erraverunt:  exemplo 
sint  Galenus,  Sydenhamus,  Boerhavius,  aliique.  Nec  mirum.  Saepe  enim 
accidit , ut  multa , quin  et  praecipua  symptomata  supra  commemorata , 
unde  adesse  morbum  colligere  est,  deficiant,  et  talia  tantummodo  agnos- 
cantur, quae  et  per  alios  morbos  creari  possunt.  Quod  quidem  etiamsi 
locum  habeat,  saepe  tamen  alias  morbus  iste  sabulo  vel  calculis  emitten- 
dis clare  designatur.  Qua  re  fit,  ut  et  caetera  symptomata,  nos  dubios 
esse,  non  sinant.  Quamdiu  vero  ista  emissio  non  appareat,  de  genere 
morbi  adhuc  haesitandum  est,  idque  tantum,  caeteris  symptomatibus 
junctis  diligenterque  collatis,  assequi  possumus,  ut  adesse  morbum  ali- 
quantum suspicemur.  Quam  suspicionem  confirmabunt  et  aegroti  natura, 
causae,  quae  morbum  excitarunt,  et  absentia  symptomatum  confinium 
morborum. 

later  illas  aegritudines , quarum  faciem  prae  se  subinde  fert , et  cum 
quibus  confundi  potest  Lithiasis  Renalis,  sequentes  annotare  oportet,  sci- 
licet : rheumatismum  musculorum  lumbalium ; ischiadem  nervosam ; co- 
licas menstruas;  molimina  liaemorrhoidalia ; dolores  intestinum  colum  per 
essentiam  afficientes;  nephritidem  veram;  psoitidem;  passionem  hysteri- 
cam foeminarum;  calculum  vesicalem;  concretionem  illam,  quae  in  urina 
arthritico-rheumaticorum  observatur:  squirrum  aliosque  renum  morbos. 

§ XIT. 

Distinguitur  a rheumatismo  musculorum  lumbalium  1°  indole  doloris, 
qui  magis  superficialis  est,  quique  augetur  per  pressionem  et  imprimis 
dum  truncus  flectatur  vel  erigatur  : » pete  ab  aegro,  an,  dum  in  terram 
» incurvatur  et  exinde  erigatur,  cum  difficultate  erigitur,  adeo  ut  per 
» medium  quasi  scindi  videatur;  si  haec  adsint,  pro  certo  habeto,  dolo- 
» rem  illum  non  esse  nephriticum,  sed  rheumaticum”  (1).  2°  Febre  con- 
tinua, quae  scenam  aperire  solet,  et  rarius  in  calculo  renali  occurrit. 
3°  Vomitu,  qui  non  in  rheumatismo  observatur,  quique  a Sydenhamo 
pro  signo  pathognomico  habetur.  4°  Vitiis  urinae  excretionis,  quae  mi- 
nime in  rheumatismo  adsunt. 


§ XIII. 

Ab  ischiade  nervosa  1°  sede  doloris,  qui  quidem  ad  lumbos  persentitur, 
sed  in  alterutra  coxa  et  retro  trochanterem  majorem  pertinacius  haeret, 
et  ab  his  imprimis  superne  ad  os  sacrum,  et  inferne  ad  suras  propagatur, 
latus  externum  femoris  sequens,  quin  imo  ad  maleolum  externum  usque 
extenditur,  id  est  ad  omnes  partes,  quibus  nervus  ischiaticus  magnus 
ramos  suos  tradit.  2°  Testiculi  retractione  et  urinae  difficultate,  quae  in 
ischiatica  affectione  non  observantur.  3°  Motu,  qui  morbum  ipsum  non 
auget,  dum  in  Lithiasi  contrarium  obtinetur.  4°  Denique,  ratione  symp- 
tomatum, quae  ad  vesperam  semper  intenduntur,  in  affectione  calculosa 
vero  eorumdem  recursus  nullas  definitas  periodos  agnoscit. 


(O  G.  Baglivii  opera  omnia  medico-practica.  Ed.  Lugd.-Bat.,  1736.  pag.  116. 

§ XIV. 


A colicis  doloribus,  quae  jam  erumpentibus  vel  instantibus  mensibus, 
sexum  amabilem  affligunt.  1°  Aetate  ipsa  fceminarum  , qua  catamenia 
sese  manifestare  solent,  probe  observato  discrimine,  quod  circa  eam  func- 
tionem in  certis  regionibus  ac  familiis  obtinet.  2°  Tempore , quo  menses 
jam  instant,  quae  debito  tempore  apparuere,  nec  una  suspicio  moveri  potest 
de  una  vel  altera  causa,  quae  praegressa  fuit,  fluxum  menstruum  dis- 
turbare valens.  3°  Ratione  doloris,  qui  in  regione  lumbali  quidem  per- 
cipitur, sed  tantum  circa  tempus,  quo  menstrua  fluere  solent,  quique  ad 
regionem  umbilicalem  vel  ad  pubem  tendit,  nec  trajectum  uretherum  se- 
quitur; praeterea  comitatur  dolore  capitis,  respiratione  difficiliori,  lassitu- 
dine , sensu  gravitatis  ad  pubem , etc.  4°  Per  menstruorum  apparitionem , 
qua  omnia  in  statum  naturalem  restituuntur.  De  praecedentibus  liquet, 
morbum  utrumque  a se  invicem  facile  distingui. 

§ XV. 

Interstinguitur  a moliminibus  haemorrhoidalibus  : 1°  quia  hi  naturae  co- 
natus imprimis  sese  manifestant  symptomatibus  ad  anum  apparentibus, 
et  dolore  in  regione  lumbali  quidem  percepto,  sed  hinc  juxta  os  sacrum, 
tractum  intestini  recti  sequente,  cum  frequenti  desidendi  stimulo  con- 
juncto. 2°  Ratione  augmenti  illius  doloris  sub  et  post  alvi  excretionem. 
3°  Ratione  sanguinis,  qua  mixtae  faeces  deponuntur,  idque  nec  nausea  vel 
vomitu  vel  urinae  excretione  difficili,  ut  in  Lithiasi  obvia  fit,  jungatur. 
4°  Sensu  ponderis  ad  scrobiculum  cordis  cum  leviori  spirandi  diflicultate, 
vertiginibus  vel  somnolentia  conjuncta , quae  quidem  signa , mensium 
adinstar  periodice  redeunt,  imprimis  in  subjectis  haemorrhoidariis.  Haec 
omnia  sane  sese  non  offerunt  in  affectione  calculosa  renum , vel  saltem 
modo  prorsus  diverso  sese  manifestant. 

§ XVI. 

Dolores , intestinum  colum  per  essentiam  afficientes , a nephriticis 

initio  diflicilius  distinguuntur ; accurato  tamen  examine  sequentium  sig- 
norum, hi  duo  affectus  satis  dilucide  invicem  distingui  possunt. 

1°  In  colica  dolores  magis  vagi  sunt,  modo  sursum,  modo  deorsum 
tendentes , et  ab  hypochondrio  dextro  vel  sinistro  originem  ducentes , 
cinguli  ad  instar,  tractum  coli  transversi  sequuntur : in  affectione  calcu- 
losa renum  profundiores  et  ad  lumbos  magis  fixi  observantur.  2°  In  colica 
aegri  sese  facilius  erigunt,  dum  in  Lithiasi  Renali,  sese  non  sine  molestia 
erigere  possunt,  utque  plurimum  incurvati  sint.  3°  Urina  saepe  est  cruenta, 
quae  quando  advenit  pro  uno  ex  praecipuis  signis  est  habenda,  quibus 
dolor  nephriticus  a colica  distinguitur.  4°  Jn  doloribus  colicis  plerumque 
magnum  subsequitur  levamen  post  evacuationem  in  intestinis  contentorum , 
quibus  omnibus  cognitio  causarum  antecedentium  est  annumeranda. 

§ XVII. 

A nephritide  vera  distinguitur:  1°  ratione  typi  aut  decursus  morbi, 
qui  acute  et  imo  fere  tenore  ad  finem  usque  procedit:  Lithiasis  Renalis 
e contra  incedit  et  nunc  intermittit , nunc  remittit,  alias  exacerbatur. 
2°  Absentia  febris  acutae  continuae,  quae,  si  umquam  in  Lithiasi  Renali 
occurrat,  minus  intensa  animadvertatur.  3°  Indole  doloris,  qui  in  ne- 
phritide vera  magis  continuus  et  minus  mordax  est.  4°  Ratione  urinae, 
quae  in  nephritide  vera  parca  copia  et  flammeo  colore  vel  nulla  excer- 
nitur, in  Lithiasi  Renali  vero  dolorifica  est  hujus  secreti  emissio  et 
stipatur  tenesmo , pruritu  in  glande  penis , retractione  testiculorum  , 
stupore  femoris  reliquisque  signis , quae  in  calculo  renali  adsunt  , in 
nephritide  vero  absunt. 

§ XVIII. 

A psoitide:  1°  ratione  majoris  difficultatis  lumbos  movendi  femurque 
respondens  flectendi  vel  elevandi  vel  extrorsum  vertendi , quae  quidem 
torminibus  ingentibus  conjungitur.  Quum  vero  illa  in  Lithiasi  occurrat, 
multo  minor  est,  atque  potius  in  toto  artu  reni  affecto  respondente , sensus 
stuporis,  quamquidem  doloris,  observatur.  2°  In  priori  morbo  incessus 
fere  omnino  impossibilis  est,  et  eo  acutissimi  evadunt  dolores,  qui  et 

perstantiores  sunt,  neque  tara  manifeste  remittunt,  ut  in  Lithiasi  Renali. 
3°  Laesione  functionum  renum : in  Lithiasi  Renali  urinae  excretio  nunc 
multo  imminuta,  nunc  vero  suppressa  est,  in  psoitide  numquam  supprimitur. 


XIX. 


A passione  hysterica  foeminarum  nonnunquam  difficile  distinguitur , 
ea  ratione,  quia  in  utroque  casu,  morbus  accessus  hystericos  et  nephri- 
ticos quidem  mentitur:  tunc  medicus  diu  anxius  manet  circa  diagnosin, 
quae  circa  calculum  renalem  stabiliri  nequit,  nisi  e constitutione  heri- 
ditaria  aegri,  expulsione  corporis  heterogenii,  et  tandem  urinae  ipsius 
qualitatibus  manifestis.  Idcirco  audiamus  summi  Sydenhami  verba:  (1) 
» Quandoque  hoc  malum  in  alterutrum  ex  renibus  incursans,  atro- 
» cissimo , quem  illic  parit  dolore,  paroxysmum  nephriticum  omnino 
» mentitur,  idque  non  solum  doloris  genere  locoque  quo  saevit,  sed  et 
» adscitis  vomitionibus  immanioribus , tum  etiam  nonnumquam  ex  eo , 
» quod  dolor  per  ureterum  ductus  propagetur.  Ita  ut  aegre  admodum 
» dignosci  queat,  utrum  haec  symptomata  ab  incluso  calculo,  an  vero 
» ab  affectu  aliquo  hysterico  enascantur,  nisi  forte  casus  aliquis  acerbior 
» aegrae  animum  paulo  antequam  corriperetur,  discrucians  aut  materiae 
» viridis  per  vomitum  rejectio  symptomata  ista  affectioni  potius  hyste- 
» ricae  quam  calculosae  tribuenda  esse  docuerint.  Sed  neque  vesica  ab 
» hoc  pseudosymptomate  atque  ementito  affectu  immunis  est:  cum  non 
« tantum  ipsa  ab  eo  doleat , sed  et  urina  supprimatur , perinde  ac  si 
» calculus  eam  obstrueret,  qui  tamen  nullus  est.  Rarissime  autem  cer- 
ri nitur  postrema  haec  species  vesicam  attingens,  quae  vero  renum  cal- 
» culum  imitatur,  non  ita  raro.  Utraque  eas  solet  invadere  foeminas, 
» quarum  vires  repetitis  saepe  paroxysmis  hystericis  jam  fractae  sunt,  et 
» sanitas  corporis  detrita.” 

§ XX. 

A calculo  vesicali,  1°  ratione  symptomatum,  quorum  caterva  ad  collum 


(i)  Op.  cit.  pag.  258. 


C «5  ) 

vesica;  atque  pubem  observatur.  Et  licet  qugedam  horum  in  Lithiasi  Renali 
etiam  subinde  appareant,  non  obstat  tamen,  quo  minus  plerumque  in  con- 
spectum prodeant,  jam  omnia  signa  nephralgiee  calculosae  antecessere , et 
ea  tenus  tamquam  affectiones  secundarias  sint  adspiciendae.  2°  Catheteris  in 
vesicam  urinariam  introductione,  cujus  in  corpus  durum  et  lapideum 
illisus , diagnosin  morbi  admodum  certam  stabilit.  3°  Urinae  qualitate , 
quae  in  Lithiasi  Renali  plerumque  furfuracea  observatur,  illo  sedimento 
mucoso,  calculo  vesicali  laborantium  urinae  proprio  carente. 

§ XXL 

A concretione  illa , qua;  in  urinis  arthritico-rheumaticorum  saepe  obser- 
vatur, et  hominibus  pro  gra vella  aliquando  imponitur  : 1°  in  hac  statim  post 
urinas  missionem  in  consistentia  solida  fundum  petunt,  in  illam  aliquam- 
diu post  emissam  urinam  existunt , ubi  ea  frigore  contracta  est  et  olis 
adhaerent.  2°  Per  angulosa  cristalla , quae  in  gravella  vulgo  non  repiuntur(l). 

§ XXII. 

Quoad  squirrum  renum  satis  raro  obviam  distinctio  fere  est  impossi- 
bilis, quia  hactenus  neque  observatio  neque  experientia  symptomata 
obtulere  , quibus  ejus  existentia  indicatur  et  tantummodo , cadaverum 
lustratione  post  mortem  facta,  innotuerit,  inde  fit,  ut  jam  dictum  est, 
diagnosin  omnino  impossibilem  evadere : idem  fere  dicendum  est  de 
hydrope  saccato  et  vermibus  horum  organorum  necnon  de  eorum 
ulceris,  si  emissio  puris  cum  urina  impediatur. 

§ XXIII. 

iETIOLOGIA. 

Causarum  hunc  morbum  producentium  investigatio  nobis  res  ardua 
est  et  difficultate  plena,  parumque  hortativa,  dum  celeberrimi  Frankii , 

" —■  ■* l-  ' ' ' — - -■■■  ■■■■■  ■■  - . .*  - >-  ■ 

(i)  Zoonomie  par  Darwin,  traduction  du  Prof.  Kluyskens,  vol.  3.  p.  68. 

verba  circa  hoc  objectum  loquentis  consideramus,  ait  enim  (1):  » terrent 
» nos  vestigia  illorum  , qui  aevo  suo  in  causas  calculorum  inquirendo 
» pro  omni  laboris  peracti  praemio,  nisi  jam  filiorum  saltem  nepotum 
y>  illo  vel  commiserationem  vel  risum  moverunt.”  Praeterea  tot  tamque 
diversae  anctorum  sententiae  circa  causas  Litliiasin  Renalem  producere 
valentes , numerantur  et  afferuntur , ut  saepius  ipsi  auctores  sibi  mutuo 
contradicant,  et  nonnumquam  longissime  inter  se  discedant.  Ut  ut  est, 
etiamsi  quaevis  doctrina  a scriptoribus  tradita,  ad  ortum  calculi  in  renibus 
explicandum,  parumper  claudicet,  observatione  tamen  eo  perventum 
est,  ut  pateret,  qui  homines  prae  caeteris  huic  essent  obnoxii,  et  quae  cir- 
cumstantiae subinde  aliquantum  ad  hocce  malum  procreandum  valeant; 
illud  tantum  constat,  quo  plures  ejusmodi  causae  concurrunt,  eo  citius 
morbum  existere  ; concursum  vero  et  istorum  modificationem  explicare , 
quae  ad  statuendum  morbum  requiruntur,  ad  ea  pertinet,  quae  huma- 
num ingenium  hucusque  fugiunt.  Idcirco  utile  duximus,  investigationi 
causae  proximae  non  diutius  inhaerere,  eo  magis,  quia  calculorum  rena- 
lium genesis  semper  cum  pathologico  organorum,  urinae  secretioni  dica- 
torum, statu  difficulter  verbis  exprimendo  conjuncta  sit. 

Causas  igitur  remotas  tantummodo  enumerabimus,  quae  distinguemus 
in  praedisponentes  et  efficientes , potius  confusionis  vitandae  causa , quam 
quod  illae  tali  modo  semper  sint  spectandae. 


§ XXIV. 

CAUSaE  PRAEDISPONENTES. 

jEtatem  infantilem  et  senilem  morbis  calculosis  maxime  obnoxias  esse , 
notant  auctores:  infantes  vero  frequentius  Lithiasi  Vesicali,  quam  Renali 
afficiuntur , cui  senes  magis  sunt  obnoxii.  Hinc  jocosus  noster  Erasmus 


(i)  Op.  cit.  pag.  599. 

calculis  vexatus  sequentia  dixit (1):  » illud  mirum  videri  potest,  quum 
» foeminae  sterilescunt  aetate , me  senectus  fecit  foecundiorem ; nam  indies 
» crebrius  parturio.”  Nulli  sexui  parcit  ille  morbus : nobilior  tamen  fre- 
quentius quam  amabilis  illum  patitur.  Inter  varias  hominum  constitu- 
tiones , quae  temperamenta  audiunt , lymphatica  inprimis  ad  Lithiasin 
prsedisponit.  Ita  et  obesi  homines  prae  gracilioribus  hocce  morbo  labo- 
rant. Juncker  annotat  (2):  » graciliores  rarissime  a calculo  infestari,  nisi 
» vel  haereditaria  dispositio  vel  causa  externa  vel  perversa  empyrica  aliorum 
))  adfectuum  tractatio  vel  evacuationum  sanguinis  adsuetarum  suppressio 
» aut  neglectio  accedat.”  Arthritici,  podagrici,  rheumatici  et  haemorrhoi- 
darii  saepius  hanc  aegritudinem  contrahunt,  quod  adeo  verum  est,  ut  liicce 
morbus  cum  arthritide  vel  haemorrhoidibus  saepius  alternet ; id  est , obser- 
vatum fuit,  podagricos  a paroxysmo  jam  liberos,  vel  haemorrlioidarios , 
sanguinis  profluvio  suppresso , statim  Lithiasi  Renali  laborare : paroxysmo 
vero  redeunte  vel  sanguinis  fluxu  restituto , simul  omnia  morbi  alternantis 
symptomata  evanescere.  Hisce  addi  possunt  serophulosi , litterati , vitae 
sedentariae  dediti,  iliique,  qui  vitio  renum  vel  congestionibus  mucosis 
abdominis,  vel  viarum  uropoeticarum  laborant.  Etiam  ii,  quorum  urina 
creberrime  et  maximam  illius  materiae  calculosae  copiam  deponit,  paribus 
reliquis,  prae  caeteris,  maxime  huic  morbo  expositi  esse  solent.  Per  tem- 
pus meae  aegrotationis , expertus  sum , vitrum  illud , in  quod  urinam 
emiseram,  viginti  quatuor  horis  post,  vix  tollenda  fuisse  indutum  crusta. 

§ XXV. 

Quamquam  difficile  est,  quantum  nostra  quidem  scientia  hodie  assequi 
possimus,  quatenus  liberi  eo,  quo  laborarunt  morbo  parentes,  affecti  esse 
possint , constituere  ; tamen  nonnullis  familiis  proprium  esse  Lithiasin 
Renalem  experientia  docemur,  eosque,  qui  vel  ejusmodi  parentibus  vel 
etiam  iis,  qui  arthritide  laborarunt,  prognati  sint,  ad  huncce  morbum 
maxime  esse  proclives  j sed  aliunde  observamus  eorum  numerum , qui 
isto  sunt  affecti  modo,  quorum  parentes  plane  ignorabant  illam  aegri  tu- 


(1)  Hoffmanni,  med.  syst.  tom.  4.  p.  2.  pag.  365.  Et  Murray,  opusc.  select.  pag.  6. 

(2)  Conspectus  medicinae  theoretico-practicae,  pag  36g. 

dinem,  caeteros  superare.  Ita  non  certo  definire  possumus,  quousque 
haereditas  in  propagando  hocce  morbo  procedat. 

§ XXVI. 

Omnes  in  eo  consentiunt  scriptores,  Lilhiasin  in  calidioribus  regioni- 
bus fere  ignotam  esse,  in  Tropicis,  in  Indiis,  Asia  meridionali,  Turcia  , 
iEgypto,  etc.  Hinc  suspicio  enasci  posset,  aliquam  intercedere  necessitudinem 
statui  functionum  cutis  cum  minori  vel  majori  calculorum  copia,  idque 
eo  magis,  quum  sciamus,  universe  in  temperatis  et  simul  bumidis  terris 
locisque,  ubi  eo  inservire  videntur  renes,  ut  minus  gnava  cutis  organa 
adjuvent,  praesertim  reperiri  morbos  calculosos,  et  bic  forte  valere  posset 
placitum  » plus  un  organe  ou  un  systeme  (Forgane  s’ exerce  3 plus  il 
est  expose  aux  maladles ” (1);  at  etiam  in  frigidioribus  plagis  ejusmodi 
malum  rarius  observatur.  Volunt  quoque  nonnulli  auctores  (2),  ubi 
magna  est  corporis  transpiratio , urina  contineri  exiguum  acidi  urici , 
porro  urinam  mane  emissam  minus  acidi  complecti,  quam  interdiu.  Quae 
cum  ita  sint,  hac  in  re  praecipua  quaedam  causa  deprehendi  posset,  cur 
aestuosae  regiones  calculum  minus  noverint.  Contra  vero  ab  aliis  medi- 
cis (3)  accepta  est  opinio  urinam  majorem  copiam  substantia?  calculosae 
continere,  si  augeatur  transpiratio  et  exinde  posse  facilius  creari,  quin  et 
aestate  magis,  quam  hyeme  magnitudine  crescere  calculum.  Magendie  (4) 
etiam  majores  transpirationes  gravellae  causis  annumerat  quaeritque  niun 
in  hac  lite  derimenda  probe  distinctum  sit  inter  id , quod  ad  clyma  per- 
tinet et  illud,  quod  ad  vitae  rationem  spectat. 

§ XXVII. 

CAUS/E  EFFICIENTES. 

Ad  causas  efficientes,  quae  non  minus  numerosae  «et  diversissimae  sunt, 


(i)  Richerand,  elem.  de  physiol.  vol.  I.  pag.  287.  Ed.  1817.  (2)  Marcet,  op.  cit. 

pag.  nG.  Wilsou,  ou  the  cause  of  trrinary  gravet.  1790.  Henry,  dissert.  de  acid.  urico.  1807. 

(3)  Hales.  Haem.  ou  the  calc.  exp.  Vl 1 1.  pag.  226,  et  Van  Swieteu,  op.  cit.  pag.  23g.  Cho- 
part,  traite  des  maladies  des  voies  urin.,  vol.  1.  pag.  24i,  ed.  1821.  llarwin  op  cit.  pag.  73. 

(4)  Op.  cit.  pag.  28  et  32. 

quam  pnedisponentes , non  immerito  primo  referri  merentur  cibi  et 
potus.  Prioribus  annumerantur  alimenta  crassa  foeculenta,  acria  et  aus- 
tera ; victus  lauti  excessus  , substantiarum  animalium  ut  carnium  sale 
fumoque  induratarum  abusus.  Immortalis  Camperus  jam  observavit,  post- 
quam diaeta  animalis  maxime  in  vegetabilem  transiisset,  etiam  calculosos 
morbos  decrevisse.  Quin  et  Magendie  animalem  diaetam  praecipuam  esse 
causam  Litliiasis  putat,  iis  casibus,  quibus  ex  acido  urico  consistit,  quia 
per  istam  diaetam  ejusmodi  acidum  magna  copia  in  viis  urinariis  pro- 
cescit,  ut  liquet  ex  ejus  observationibus.  Marcetius  etiam  contendit  (3), 
diligentissime  periculo  facto , constare  plus  acidi  urici  secerni , si  unice 
alimentum  de  animali  victu  porrigatur.  Cum  igitur  reputamus , calculos 
in  renibus  saepe  numero , vel  potius  fere  semper  initio  ex  isto  acido  urico 
conflatos  esse,  inficiarinon  possumus,  diaetam  animalem  ad  producendum 
vel  sustentandum  liuncce  morbum  multum  posse  conferre.  Sin  vero  con- 
sideramus, nonnullos  homines  unice  fere  diaetam  animalem  sequi,  valde 
modice  bibere  et  tamen  hujus  morbi  immunes  esse ; contra  inveniri  re- 
giones, ubi  praeter  olera  frugesque  nihil  quidquam  consumatur,  et  ubi 
nihilominus  hicce  morbus  latissime  extenditur , cujus  rei  Magendie 
exemplum  tradit , adjungens : dolendum  esse  in  calculorum  naturam  non 
fuisse  inquisitum;  quum  ob  oculos  ponimus  carnivora  animalia , ut  canes, 
feles  et  caetera  minus  calculis  obnoxios  esse,  quam  equos  et  boves,  qui 
solis  vegetabilibus  pascuntur ; tandem  quum  novis  ex  experimentis  et 
observatis  chemicis  constet , inveniri  materiem  calculosam , ubi  illud 
acidum  plane  non  appareat  vel  tantummodo  aliqua  ex  parte  et  adjunctis 
multis  aliis  substantiis,  tunc  coacti  sumus  juxta  Marcetii  sententiam  sta- 
tuere, quod  exstent  causae  peculiares,  quarum  effectus  impossibile  est 
negare,  sed  ut  eas  explicemus,  eo  parvenire  nobis  nondum  licuerit. 

Ad  potus  spectant  non  sufficiens  aquosorum  usus ; spirituosorum  et 
liquorum  fermentatorum , praecipue  vini  recentis  acidi  atque  cerevisiae 
non  defoecatae  usus  immoderatior.  Darwinus  sic  ait  (1) : Un  grand 
norribre  de  ceux } qui  boivent  beaucoup  de  liqueurs  spiritueuses 
meurent  de  cette  maladie : quelques-uns  en  guerissent  en  rendant 


(i)  Op.  cit.  pag.  n5. 

une  grande  quantite  de  mucus  blanc  semblable  a de  Veau  melee  de 
chaux  et  d’autres  en  evacuant  des  graviers  ou  de  petits  calculs.  Hisce 
addere  licet  acidorum  abusus,  circa  quae  Egan  ita  dicit  (1):  II  resuite  de 
ces  experiences , que  les  acides  de  toutes  les  especes  sont  nuisibles  et 
donnent  lieu  d la  formation  des  ajfeetions  calculeuses  et  graveleuses 
et  determinent  la  separation  et  la  cristallisation  de  V acide  lithique 
contenu  dans  V urine  au  dedans  du  corps ; sans  cependant  pretendre 
nier  V existence  de  quelques  autres  causes  inherentes  d V economie  ani- 
male elle-meme , qui  peuvent  produire  des  effets  analogues , comme 
je  Uai  dejd  observe.  Haeece  verba  ita  asseruit  cl.  Sprengelius  (2) : »Po- 
» tuum  acidorum  abusum  accusandum  esse , olim  a me  in  dubio  posi- 
» tum  est : jam  vero , Eganii  inprimis  argumentis  persuasus , libenter 
» testor.”  Porro , bic  non  omittenda  est  quies , nam  observatione  constat  diu- 
turniorem in  dorso  vel  alterutro  latere  decubitum , formationi  acidi  urici 
praesertim  ansam,  dedisse;  quod  eo  magis  veritati  est  consentaneum,  dum 
corpus  obesum  atque  repletum  est.  Cei.  Swietenius  (3)  exemplum  refert, 
alicujusdam  viri,  qui  dum  femoris  fractura  curabatur,  gravella  opprimi 
coepit,  qua  postea  laborans  vitam  degit.  Hisce  tandem  causis  adscribun- 
tur  exercitium  corporis  immodicum,  renum  concussus  vehementior,  vectio 
in  rheda  vel  equitatio  diuturna  aut  velox ; ictus  regioni  lumbali  illati  aut 
lapsus  vel  contusio;  ingens  tristitia,  terror,  iracundia  et  alia  vehemen- 
tiora  animi  patliemata , somnus  nimis  protractus , vigiliae , excretiones 
serosae  nimiae,  immoderatum  veneris  exercitium,  evacuationum  sangui- 
nearum naturalium  vel  praeternaturalium  suppressio  vel  cessatio.  Hoff- 
mannus  (4)  refert  » sese  non  semel  observasse  foemineurn  sexum  50  cir- 
» citer  anno  mensibus  cessantibus  doloribus  ex  calculo  lieri  obnoxium; 

» itidem  viros , quibus  consueti  baemorrhoidum  fluxus  aut  narium  has- 
y>  morrbagiae  sistunt,  calculosis  affectionibus  tentari/’  Sic  Juncker  loqui- 
tur (5)  y>  baemorrlioidarii  si  liunc  fluxum  saepe  diu  et  copiose  habuerunt, 

)>  postea  autem  illius  suppressionem  incurrant  valde  praecipites  sunt  in 
» mictum  cruentum  , nephritidem  et  calculum  renalem , vel  quibus 

(i)  Annales  de  litteVature  medicale  etrangere,  redigee  par  le  Prof.  Kluyskens,  vol.  7.  pag.  3oov 
(a)  Institut.  med.  lom.  3.  pag.  207.  (3)  Op.  cit.  pag.  2-48. 

(4)  De  calculo  renali  § VIII.  (5)  Loco  cit. 

yy  haemorrhoides  parce  et  impedite  succedunt.”  Licet  supra  dictas  causae 
efficientes  effectus  suos  raro  sortiuntur , nisi  ubi  peculiaris  praedispositio 
accesserit , tamen  inter  eas  quaedam  tam  valide  agere  possunt , ut  si  illae 
simul  vel  iteratae  obtinent,  istam  praedispositionem  constituunt  morbi  que 
evolutioni  solae  sufficiunt. 

§ XX VIII. 

PROGNOSIS. 

Nullus  certe  morbus  tam  funestos  eventus  praenuntiat,  aegrum  crude- 
lius afficit,  di fficiliusque  tollitur,  quam  Litliiasis  Renalis.  Et  si  ad  partem 
affectam,  ejusque  consensum  cum  ventriculo,  cum  intestinis  reliquisque 
nobilioribus  partibus,  ad  functionum  laesam  attendas;  si  calculosos,  mor- 
bis convulsivis  aut  hecticis  consumptionibus,  tam  a doloribus  perpetuis, 
quam  exitu  morbi  in  supurationem , plurimum  perire,  agnoscas;  nullus 
dubito,  quin  supra  dictorum  veritati  adsensum  dederis.  Quamquam  ergo 
liaec  aegritudo  in  universum  perspecta,  ut  ut  gravissima  et  periculosissima 
est  habenda,  tamen  non  semper  par  discrimen  subesse  constat,  ejusque 
prognosis  deducitur  ab  ejus  origine  et  aegri  constitutione;  ab  aetate  et 
sexu;  a symptomatibus  concomittantibus  eorumque  duratione  nec  non 
varia  affinitate,  quam  aliis  cum  morbis  offert;  denique  a calculorum  vo- 
lumine eorumque  configuratione. 

§ XXIX. 

Si  morbus  causam  haereditariam  accuset,  tunc,  ut  omnia  vitia  haeredi- 
taria,  tam  medecinam  prophylaxeos,  quam  illam  curationis  adhibitam  ple- 
rumque respuit : » facilius  enim  est  uterum  a pariendo  prohibere , quam 
» calculosam  haereditariam  dispositionem  foecundam , sterilem  reddere”  (1). 
Si  vero  sit  acquisitus , et  vitium  organicum  renum  nondum  suspicari  liceat , 
tunc  spes  illius  tollendi  aliquando  adfulget , praecipue  dum  subjectum 
per  se  constitutionem  sanam  vegetamque  monstrat : probabile  enim  est 
causis  ipsum  producentibus  ablatis,  morbum  etiam  auferri  posse  ejusque 


(i)  Arilanis , llb.  2.  cnp.  5. 

sequelas  demi.  Hujus  morbi  prognosis  e contra  non  adeo  faustus  est , 
quum  organa  digestioni  dicata  jam  una  aliave  causa  talem  acquisiverunt 
debilitatem,  ut  regimen  et  remedia  ad  curationem  absolute  requisita 
non  amplius  ea  de  re  institui  queant,  aut  quum  vitium  scrophulosum 
altas  radices  egerit.  Ex  observatione  enim  constat,  Lithiasin  ab  illo  non- 
nunquam  induci,  etiam  in  adultis.  Idcirco  rarissime  curam  admittit  et 
propter  duplicem  rationem  saepius  est  incurabilis.  Dolores  vero  in  consti- 
tutionibus lymphaticis  multo  mitiora  observantur , quam  in  sanguineis 
irritabilioribusque,  ubi  illi  ad  saevissimos  cruciatus  excedunt. 

§ XXX. 

Sexus  sequior  minus  ob  solida  laxiora , quam  nobilior  incurrit  pericu- 
lum. Gravidae  vero , tempore  gestationis  magis  obnoxiae  sunt  doloribus 
nephriticis,  et  maxime  tunc  perriclitantur  ob  metum  abortus.  Irritati 
namque  renes  uterum  quoque  in  consensum  trahunt.  Apud  Bonetum  (1) 
legitur  de  matrona  a Platero  descripta,  quae  quatuordecies  uterum  ges- 
tans, toties  ante  tempus  paviebat ; eadem  multis  annis  gravissimis  renum 
doloribus  obnoxia  fuerat. 


§ XXXI. 

Infantia  et  adolescentia  potius,  quam  adulto  statu  ille  morbus  curatur, 
quia  provectiori  aetate  talis  est  urinae  ipsius  compositio,  quae  acido  urico 
imprimis  abundat,  quod  morbi  evolutioni  non  parum  favet : senectute 
vero  difficillime  curatur  vel  potius  insanabilis  est,  quod  a Divo  sene  bis 
verbis  confirmatur  (2) : » renum  et  vesicae  dolores , difficulter  sanantur 
» in  senibus.”  Et  alio  loco  (3) : » renum  affectiones  non  vidi  sanatas 
» supra  quinquagesimum  annum.”  Caeterum,  si  tales  sunt  calculi,  ut  tolli 
nequeant  vel  eximi,  aegrumque  doloribus  crudelissimis  saepius  excruciant  j 
tunc  senes  et  infantes  brevi  e morbo  pereunt,  dum  contra  adulti  diu- 
tius morbum  ferunt,  vitam  miserrimam  trahentes. 


(1)  Sepulchr.  sect.  22.  obs.  4. 

(2)  Epid.  lib.  VI.  sect.  VIII. 


(2)  Aphorism.  6.  sect.  C. 

§ XXXII. 

Irritationis  symptomata  periculo  plena  sunt,  nam  nisi  brevi  temporis 
spatio  remediis  convenientibus  adhibitis  sedentur,  observatione  docuit,  in- 
flammationem acutam  ejusque  frequentissimam  sequelam  supuralionem 
succedere  et  aegrum  cito  vel  febre  liectica  exhaustum  perire.  Etiam 
mortem  subitaneam  aliquando  infert  Lithiasis  Renalis , dum  urinae 
excretio  pertinaciter  supprimitur;  dum  insomnium,  delirium,  diarrhacae, 
vomitus  continui  , et  haemorrhagiae  virium  dejectiones  producunt , 
aut  dum  propter  atroces  dolores  convulsiones  sese  manifestant.  Junc- 
ker  ita  inquit  (i):  » quo  copiosius  in  talibus  constitutionibus  calcu- 

» losis,  sanguis  per  mictum  sanguineum  excernitur,  tanto  minor  vel 
» dolor  vel  calculi  proventus  aut  concursus  deprehenditur”.  Notandum 
tamen,  hocce  sanguinis  profluvium  periculosissimum  esse,  quia  difficul- 
ter sistitur,  et  idcirco  saepius  intra  paucas  horas  aegrum  praecipitat.  Vomi- 
tus calculorum  exitui  promovendo  utilis  esse  reperitur.  Si  vero  saepius  et 
diu  adsit,  aut  ventriculi  inflammatio  inducitur,  aut  ejus  tonus  dejicitur, 
inde  chymyflcatio  impeditur,  cui  frequenter  sequitur  marasmus.  Jam 
supra  monuimus,  summam  dari  affinitatem  calculum  inter  et  haemor- 
rhoides nec  non  arthritidem,  adeo  ut  saepe  morbi  ii  alternent  : in  hoc 
supposito,  licet  nihil  boni  juxta  morbi  curationem  sit  exspectandum  ; 
tamen  levari  potest,  dum  sanguinis  profluvium  ex  venis  haemorrhoidali- 
bus  procedit,  vel  dum  paroxysmus  arthriticus  ingruit,  et  eatenus  minus 
malum  erit,  cum  morbus  articulos  obsideat,  quam  sedem  suam  in  alte- 
rutro renum  defigens,  calculos  renales  producit. 

§ XXXIII. 

Si  substantia  illa  heterogenea  adspectum  arenae  prae  se  fert  aut  si  calculi 
parvi  adsint,  prognosis  multo  minus  funesta  est,  quam  quum  illi  majore 
volumine  gaudent.  Horum  enim  expulsio  e renibus  fieri  nequit : illi  vero 
saepius  satis  feliciter  expellantur.  Non  omnibus  tamen  calculosis  hoc  be- 
neficium contingit , quia  nonnunquam  unus  vel  alter  horum  calculorum  in 


(i)  L.  c. 

alterutro  renum  vel  in  vesicae  cavo  moretur.  Hac  moratione  aut  calculo  re- 
nali majori  vel  vesicali  ansa  datur.  Hujus  retenti  calculi  maxima  est  conjec- 
tura , si  quis  doloribus  nephriticis  obnoxius , in  fine  paroxysmorum  calculos 
excernere  solitus  sit  , nunc  vero  nullum  excernat,  ut  antea  solebat,  et 
post  aliquod  tempus  urinae  difficultate  caeterisque  symptomatibus  illis 
morbis  propriis  urgeri  incipiat.  Quod  ad  transitum  illorum  parvorum 
calculorum  notandum  est,  eum  per  uretlieres  fere  semper  stipari  symp- 
tomatibus curas  moventibus,  et  illos  majores  excernendi  dolores  aegrotan- 
tibus parere,  quam  magnos,  qui  «absque  multa  molestia  diu  in  renibus 
« haerere  possunt , dum  parvi  si  loco  moventur  , summas  excitant  tur- 
« bas”  (1):  sed  et  «quo  turbae  illae  majores  sint,  eo  major  spes  est  citae 
« liberationis”  (2).  Non  desunt  tamen  exempla  hominum,  quorum  viae 
urinariae  parum  irritabantur  per  illorum  transitum.  Swietenius  (3)  tes- 
tatur, se  hominem  novisse  , qui  tringinta  adeo  imo  plures  in  mense 
excernebat  calculos , quorum  plurium  phaseoli  minoris  magnitudinem 
aequabant , atque  ea  cum  facilitate  ut  ne  ipse  quidem , utpote  spirituosis 
maxime  indulgens,  sanitati  consulendi  causa  a solita  vitae  norma  recedere, 
operae  pretium  duxerit.  Haud  ab  similem  mihi  suppeditavit  casum  vir 
quidam  insignis,  qui,  vigente  aetate  paroxysmos  nephriticos  magno  nu- 
mero perpessus,  calculos  hucusque  sat  voluminosos  nescius  emittit,  neque 
diorum  praesentiae  nisi  ex  urinae  intuitu  evadit  certior. 

A diversa  calculorum  configuratione  etiam  varia  deducitur  prognosis. 
Quo  angulosiores  et  asperiores  superficies  calculi  offerunt,  eo  intensiora 
et  periculosiora  genera tim  observantur  symptomata.  Dolores  immanes , 
haemorrhagiae,  inflammationes  ejusque  sequelae  a levissima  causa,  talibus 
praesentibus  calculis,  saepius  oriuntur. 

§ XXXIV. 

CURA. 

In  ejusmodi  morbo,  qualis  est  Lithiasis  Renalis,  cujus  causae  et  latent 
saepe  et  variae  reperiuntur , quique  tot  modificationibus  subjectus  est , 


(1)  Van  Swieten,  op.  cit.  pag.  274.  (2)  ld.  auct.  pag.  282. 


(3)  Ibid.  pag.  247. 

vix  fieri  potest , ut  certae  curationis  regulae  tradantur , quae  omni  in 
casu  bene  consulant  aegro.  Quum  praeterea  liocce  opusculum  angustis 
terminis  circumscriptum  sit,  non  meum  est  omnes  curandi  metliodos  vel 
remedia  indicare,  quae  in  diversis  calculorum  speciebus  hocce  tempore 
ab  aliquibus  auctoribus  laudantur , eo  magis  quod  in  hac  dissertatione 
sermo  non  fuerit  de  variis  illis  calculorum  principiis ; multo  minus  omnia 
ea,  quae  ab  antiquissimis  temporibus  ad  nostram  usque  memoriam  cer- 
tissima et  hujus  morbi  curationi  utilissima,  communi  lithontripticorum 
denominatione,  quamvis  isto  nomine  vix  aliquo  in  numero  putari  pos- 
sunt , tradita  sunt : illud  etiam  parum  utilitatis  haberet  et  multum  taedii 
crearet:  ea  de  re  mihi  visum  est,  ad  ea  sola  me  convertere,  quae  vel 
durante  paroxysmo,  vel  extra  eum  plerumque  in  auxilium  sunt  vocanda, 
quaque  vel  gravioribus  confirmantur  causis,  ut  eorum  usus  valere  possit  , 
vel  qua  salubri  sapius  commendantur  eventu. 

§ XXXV. 

Cura,  qua  est  stante  paroxysmo,  vel  palliati va,  quam  pramittimus, 
quia  et  primum  et  unice  sapius  usu  venit,  nec  non  vulgo  maxime  urget, 
id  consilii  habet,  ut,  quantum  fieri  potest,  dolores  leniamus;  periculum, 
quod  prasentia  comitatur  symptomata,  avertamus,  eaque  tali  modo  gu- 
bernemus, ut  simul  majori  consilio,  postea  radicalis  cura  paranda,  sa- 
tisfaciat; quod  nempe  in  excretione  consistit  vel  partis,  vel  totius  aliena 
materia,  ex  qua  ista  symptomata  oriebantur.  Maxime  id  agitur,  ut  spas- 
ticus tam  renum , quam  totius  corporis  status , sine  quo  ista  excretio 
rare  obtinet,  diminuatur,  quia  inde  calculorum  transitus  prohibetur,  vel 
si  isti  angulosi  sunt,  via  laduntur,  aut  si  perstat,  dolores  augentur,  et 
inflammatio  maxime  in  subjectis  sanguineis  provenit.  Hocce  propositum  ut 
assequamur,  usui  veniunt  cum  per  os  assumpta,  tiun  extus  applicata 
remedia.  Ad  priora  pertinent  oleosa  unguinosa,  ut  oleum  amygdalarum 
recenter  expressum , ejusmodi  emulsiones  in  connubio  gumini  arabici , 
decocta  demulcentia  et  relaxantia  ex  hordeo,  avena,  seminibus  lini,  radi- 
cibus althaeae , saleb,  etc.  Haecce  remedia  universe  laudata,  interdum  non 
plane,  vel  nonnisi  magna  cum  difficultate  ab  aegris  assumi  possunt 

propter  adjunctos  vomitus  vel  vomendi  conatus.  Ilicee  vomitus  si  pro- 
desse videri  posset  ad  calculorum  excretionem  juvandam,  curas  sit,  ut 
efficiatur,  vel  augeatur  abundantiore  usu  dictorum  decoctorum,  vel  exemplo 
Boerhavii  etSydenhami  ope  aquae  tepidae,  aut  secundum  Swietenium  decocto 
hordei  cum  meile,  quae  ad  vomitum  suadent.  Piso  etiam  vomendi  utilitatem 
in  se  ipso  expertus  est,  quoniam  ea  ratione  calculus  e renibus  in  vesi- 
cam urinariam  traductus  est  cum  levamine.  Si  vero  aeger  dictis  remediis 
plane  uti  nequit,  vel  ubi  vomitus  cum  acerrimo  dolore,  aliisque  vehemen- 
tioribus  symptomatibus  conjungitur,  potius  usus  potuum  cum  citri,  po- 
morum aurantiorum,  vel  ribesiorum  succo  auxilium  affert. 

§ XXXVI. 

Hoc  in  morbo  fere  unicum  remedium  adest  opium,  quo  vehementia 
symptomata  sedari  possunt.  Quae  si,  ut  dolores  acerbissimi,  vigiliae,  per- 
petuo et  talem  in  modum  comitantur  aegrum  , ut  eximie  attenuantur 
vires,  vel  et  per  ea  in  discrimen  vita  vocetur,  semper  praemissis  praemit- 
tendis, ad  illius  usum  confugiendum  est.  Hortius  (1)  historiam  alicujus 
aegri  refert,  cui,  cum  adesse  salutis  spem  negarent  medici,  hoc  sumpto 
remedio  non  tantum  calculis  liberatus  est,  sed  et  postea  ad  pristinam  va- 
letudinem rediit.  Quin  etiam  Van  Svvieten  (2)  saepius  sese  vidisse  refert , 
sumpto  opio,  calculos  fuisse  emissos.  Tralles  tandem  contendit,  opium  uni- 
cum remedium  exstare,  unde  senes  nephritici  aliquot  levamen  sperare 
possunt.  Si  urgent  symptomata,  ut  prohibeantur  vomitus,  vel  et  eorum 
vehementia  minuatur , tunc  coacti  sumus  ad  illud  remedium  confugere  vel 
solum,  vel  adjuncta  mixtura  riveriana  datum,  simulae  de  eorum  ortu  futuro 
conjicere  est.  Etsi  nonnumquam  experirer,  non  opus  esse,  ut  in  ventriculo 
diu  resideret  opium  ad  aliquam  afferendam  tranquillitatem , tamen  ejus  vis 
multo  est  minor,  vel  pusilla , si  forte  jam  adsunt  vomitus.  Hac  in  re 
ejus  usus  per  clysmata  praestat.  Darwin  inquit:  (3)  Quand  la  douleur 
et  le  vomissement  sont  tres-intenses , quatre-vingt  ou  cent  gouttes 
de  laudanum  donnees  en  lavement  avec  deux  drachmes  de  tereben- 
thine , sont  preferables  a deux  grains  d’  opium  pris  interieurement. 


(1)  Oper.  medie,  tom.  2.  pag.  5o4 


(2)  Op.  cil.  pag.  304. 


(3)  Op.  cit.  pag.  7-i. 

Etiam , quum  instans  paroxysmus  per  symptomata  prodroma  praenun- 
tiatur, (ut  postremum,  salutis  et  hilaritatis  sensu  cito  in  languorem  et 
insua viter  affectum  perinaeo  converso,  apud  me  obtinuit),  aut  quum  iste 
exoritur  per  calculum,  qui  emitti  nequit,  aut  si  ejus  ortus,  praesentibus 
circumstantiis  vel  aliis  morbis , jam  imprimis  periculum  creare  posset , 
tum  admotum  opium  ad  illorum  vehementiorem  ortum  coercendum,  vel 
ad  eos  omnino  prohibendos,  imprimis  utile  esse  potest,  ut  et  me  saepius 
experientia  edocuit.  Plurimum  paroxysmum  progredientem  reprimebam, 
cum  sub  ortum  symptomatum  prodromorum  de  decem  ad  viginti  guttu- 
las laud.  liq.  Syd.  sumerem,  tum  adjuncti  binis  scyatliis  demulcentis 
potus,  et  in  miam  alteram  ve  horam  decumberem.  Sed  eum  in  modum 
coerciti,  solito  citius  redibant. 

§ XXXVIL 

Posterioribus  remediis,  extus  scilicet  applicatis,  annumerantur  clys- 
mata,  fomentationes,  semicupia,  balnea,  cataplasmata  nec  non  sangui- 
neae depletiones. 

Saepe  repetita  et  omni  fere  dimidia  hora  injecta  clysmata  oleosa  emol- 
lientia et  relaxantia  ex  seminis  bni  decocto,  ex  ejusdem  oleo  cum  ovo- 
rum vitellis,  pro  circumstantiis  admixtis  aliis  remediis,  hic  praecipue  con- 
veniunt, non  solum  ut  alvi,  cujus  adstrictio  dolores  caeteraque  huncce 
morbum  comitantia  symptomata  graviora  reddit,  libertas  servetur,  verum 
etiam,  si  aperta  sit,  ut  spasmi  solvantur,  dolores  colici  aliaque  symp- 
tomata leventur. 

In  perinaeo  circa  vesicae  collum,  quod  durante  paroxysmo,  et  saepius 
per  aliquot  dies  deinceps , post  singulas  excretiones  eo  afficitur  dolore , 
quasi  vpre  calculus  vesicae  inesset , maxima  cum  utilitate  cataplasmata 
emolbentia  applicantur.  Quae  etiam,  vel  et  ejusmodi  fomentationes  re- 
liquis dolentibus  partibus,  ut  regioni  lumbali,  abdomini  si  applicentur, 
ad  dolorem  tollendum,  vel  leniendum  aliquando  multum  profeceris.  Haec 
si  non  sufficiant  in  semicupia  collocatur  aeger,  quod  imprimis  utile  est 
ad  stranguriam,  anique  tenesmos  temperandos.  Multum  utilitatis  etiam 
habere  possunt  balnea , sed  interdum  vomitus  increscunt , cum  isti  potius 
sedandi  essent,  ut  et  ipse  expertus  sum. 

Ubi  acerrimus  est  dolor,  aliquandiu  perseverat,  aut  periculum  est  ne 
inflammatio  oriatur,  vel  adest  febris,  vel  majori  dosi  est  propinandum 
opium , tum  nequaquam  omittantur  depletiones  sanguineas.  Quod  ad  cu- 
curbicularum  et  hirudinum , sive  in  regione  lumbali , circa  uretherum  de- 
cursum, aut  ad  perinaeum  applicandarum  numerum  locumque  designan- 
dum; quod  ad  magnitudinem  et  iterationem  venassectionum  in  brachio  vel 
potius  in  pede , ea  omnia  adhiberi , et  pro  praesentibus  symptomatibus  con- 
stitui debent,  simul  ratione  habita  et  astatis,  et  virium  et  constitutionis  asgri. 
Item  quaerendum,  num  is  haemorrhagiis  expositus,  vel  venaesectionibus 
adsuetus  fuerit,  quae  jam  vel  intermissae  fuerint  vel  neglectas. 

§ XXXVIII. 

Altera  cura,  quae  est  extra  paroxysmum,  vel  radicalis,  in  eo  praecipue 
versatur,  ut  quas  adsint  corpora  heterogenea  expellantur,  sed  et  ut 
nova  calculorum  generatio  impediatur.  Priori  hujus  curationis  parti  ut 
satisfiat , supra  in  paroxysmo  laudata  decocta  diluentia  et  emollientia  , 
abunde  assumantur,  et  reliqua  remedia  ad  relaxandas  vias  idonea  usurpan- 
tur. Quum  vero  hasc  non  sufiiciunt,  illis  adjungantur  mitiora  diuretica, 
nitrum,  aquae  minerales , praeparata  ex  seminibus  dauci  (1),  ligno  baccisque 
juniperi,  foliis  uvae  ursi,  salibus  alcalinis , junctis  simul  opiatis , ne  spasmi, 
vel  dolores  recrudescant.  Marcetius  (2)  refert,  doctissimum  Henry  affir- 
masse , se  saepius  multum  acidi  urici  excerni  vidisse , post  usum  tere- 
binthinae in  connubio  opii.  Hisce  omnibus  parum  proficientibus,  iis  pro 
aegrorum  conditione  subjunguntur  ea , quae  calculi  commotionem  non- 
nihil intendunt.  Ad  hunc  finem  commendantur  corporis  exercitatio , 
equitatio , vectio  in  rheda , et  etiam  emetica  (3).  Antequam  tamen  ad 
talia  progrediamur,  probe  inquirendum  est,  num  illorum  satis  constat 
praesentia  calculorum,  quorum  volumen  uretherum  amplitudini  respon- 
deat: quod  si  ita  non  sit,  e contrario  quies  corporis  sedulaque  evitatio 
omnium , quae  vel  renes  irritare , vel  quae  calculi  motum  excitare  possunt , 
consulendae  sunt.  Cautissime  etiam  haec  remedia  adhibeantur,  si  calculi 


(1)  Tydsclirift  van  kunsten  en  welenschappen , eerste  deel,  bl.  161. 

(2)  Op.  cit.  pag.  n4.  (5)  Mageridie,  op  cit.  pag.  66. 

asperiores , vel  quum  inflammatio  aliaque  graviora  symptomata  metuenda 
sint.  Posterior  hujus  cu^ae  indicatio , quae  in  nova  materiae  calculosae  ge- 
neratione impedienda  consistit,  difficile  plerumque  paratur.  Interim  ad 
hunc  scopum  attingendum  a medicis  varia  laudantur  remedia , inter  quae 
carbonas  potassae,  sal  sodae  , magnesia,  aqua  mephitica  alcalina  et  aqua  calcis 
primum  locum  obtinent.  Quidquid  sit,  actio  horum  remediorum  sum- 
mopere juvanda  est  exacta  vitae  ratione  et  regimine  diaetetico. 

§ XXXIX. 

Illis  tamen  non  solum , qui  ipsi  dicto  malo  affecti  sunt , sed  et  iis , 
quorum  consanguineis  iste  morbus  ut  hacreditarius  habendus  est,  etiamsi 
fieri  nequeat,  ut  plane  eum  praeveniamus,  saltem  ut  ejus  vel  levior,  vel 
gravior  ortus  coerceatur;  vel  iis,  qui  jam  hoc  morbo  antea  laborarunt, 
quique  adeo  natura  proclives  sunt,  ut  denuo  in  pristinum  malum  in- 
cidant, iis  inquam,  ut  provideatur,  certa  et  diligenter  observanda  vi- 
vendi norma  praescribenda  est,  quae  universe  huc  praecipue  redit , ut 
sobriae  vitae  assuescant.  Quod  ad  victum  temperantia  observetur.  Eviten- 
tur cibi  crudi,  flatulenti,  quique  difficilius  digeruntur.  Diaeta  potius  sit 
vegetabilis,  quam  animalis , cel.  Lobb  monuit  (1) : » vehementer  podagra 
» et  calculo  vexatos  omnino  victu  animali  abstinere  debere”.  Potiones 
diluentes  aquosae  blandiores  abundanter  sumantur.  Etiam  aqua  selterana 
aliaeque  aquae  alcalinae , hac  in  re  utiles  repertae  sunt , et  dignae , quae 
commendentur , modo  aegri  eas  ferre  possint.  Magna  cautio  opus  est 
in  sumendis  potionibus  spirituosis  et  fermentatis.  Inde  vel  plane  ab- 
stineatur , vel  exigua  copia , vel  affundatur  magna  portio  aquosi  potus , 
qui  ita  cum  spiritu  aliquo  mixtus  efficacior  habenda  est,  quam  si  purus 
bibitur,  si  urinae  secretio  promovenda,  vel  calculi  educendi  sint.  Cere- 
visia , si  usurpatur , tenuis  esto  et  bene  defcecata  , vel  more  anglicano 
semine  dauci  fermentata.  Duriore  in  lecto  cubare  prodest , ut  prohibea- 
tur, quominus  diutius  eodem  in  latere  decumbamus,  vel  nimia  fiat  trans- 
piratio.  Somnus  et  vigiliae  modica  sint,  et  sibi  invicem  paria.  In  coitu 
teneatur  modus.  Vehementiores  animi  affectus,  et  graviores  corporis  fa- 


(1)  De  curat,  calc.  et  podag.,  etc.  pag.  127. 

ligationes  sedulo  evitentur.  Sustinenda  libera  est  alvi  exoneratio,  omnesque 
solitae  evacuationes  bene  procedant.  Denique  omnes  causae,  quae  per 
usum  visae  sunt  alicujus  momenti  fuisse  ad  hocce  malum  producendum , 
diligentius  avertantur. 

Brevibus  sic  Lithiasis  Renalis  curationem  proposui.  Scio  et  fateor , 
L.  B.  multa  adhuc  superesse,  quae  de  curatione  et  diaeta  addi  et  mo- 
neri possent,  sed  excrescens  dissertationis  volumen  plura  addere  vetat. 


OBSERVATIO  PRIMA. 

N.  N quinquagenaria  corporis  admodum  obesi,  sed  staturae  brevis, 

prolis  17  annorum  mater,  et  abhinc  aliquibus  annis  cerevisiae  multum 
dedita,  a graviditate  sua  et  verosimiliter  propter  nimiam  corporis  mo- 
lem, primo  herniae  umbilicalis  symptomata  erat  perpessa,  quam  tamen 
apto  bracherio  continebat.  Mense  Septembris  1809  illico  summi  abdo- 
minis cruciatibus  ad  lumbalem  regionem  sese  praesertim  extendentibus, 
corripitur.  Erat  abdomen  tensum  et  ad  attactum  aliquatenus  dolens , 
continuo  torquebatur  et  singultu  et  vomituritionibus , quae  omnia  phae- 
nomena febris  sat  intensa  comitabatur , sic  ut  ad  illam  advocatus  medi- 
cus, herniam  ejus  umbilicalem  esse  incarceratam  suspicaretur.  Accersitur 
chirurgus , qui  exomphalocele  explorans , omnia  quoad  partem  illam  rite 
valere  reperiebat. 

Postero  die  eadem  perstabant , eadem  fere  intensitate  symptomata ; 
sed  de  lotii  emittendi  impossibilitate  conquerebatur , sic  ut  ad  cathete- 
rismum  esset  confugiendum;  sub  specilli  introductione  pubis  et  majorum 
labiorum  pili  minutissimis  concretionibus  calculosis , calculorum  renalium 
indolem  prae  se  ferentibus,  obsiti  referiebantur , et  unde  tam  dira  ma- 
lorum caterva  produceretur,  aperte  tunc  patebat.  Debita  instituta  me- 
dendi methodo,  brevi  symptomata  omnia  ita  leniebantur,  ut  negotiis 
suis  iterum  foemina  haec  redderetur. 

Ab  eo  tempore  urinae  limpidae,  tamen  et  plus  minus  coloratae,  simili- 
bus concretionibus  calculosis,  nunc  minori,  nunc  majori  quantitate  erant 

onustae;  aliquando  tanta  copia  prodibant,  ut  lotii  emissionem  difficilem,  imo 
impossibilem  redderent,  ut  ad  specilli  introductionem  esset  recurrendum. 

Initio  mensis  Novembris  1812  illico  eisdem  antea  enarratis  symptoma- 
tibus afficitur ; sed  majori  intensitate  vigentibus,  et  penitus  fere  lotium 
supprimitur,  quod  per  catheterem  erat  educendum.  Iis,  quibus  sedata 
antea  fuerant  medicaminibus,  leniebantur  nunc  quidem  paulisper  symp- 
tomata, sed  multum  aberat,  ut  auferrentur.  Concomitans  febris  continuas 
acutae  typum  habebat,  quae  circa  I5um  ab  ingruente  morbo  diem,  hora 
circiter  quinta  vespertina,  quotidie  cum  levibus  horripilationibus  recru- 
descebat. Non  obstante  typi  ejus  continui,  aliquid  intermittentis  subesse 
suspicabatur  medicus , et  pulveris  cinchonae  unciam  ante  vespertinum 
insultum  praescripsit;  hoc  quidem  cum  successu  ut  postero  die,  si  non 
penitus  sublata,  multum  saltem  imminuta  videretur  vespertina  recrudes- 
centia febrilis.  Sed  quamvis  continuaretur  usus  cinchonae  post  dies  qua- 
tuor  aut  quinque  , non  minori  intensitate  haec  rediit.  Caetera  omnia 
svmptomata  in  pejus  vergebant,  sic  ut  secunda  mensis  Decembris,  vi- 
gesimo quarto  morbi  die , e vita  fuerit  sublata. 

Obtenta  a marito  facultate  cadaveris  incidendi , renes  praecipue  ob- 
jectum investigationis  anatomicae  fuerunt.  Ren  sinister  in  tota  sua  cavi- 
tate erat  suppuratus.  In  parte  inferiore  pelvis  ejus  haerebat  calculus 
oblongus  acutus  N°  III ; ex  inde  in  partem  superiorem  ureteris  extensus , 
et  turundae  ad  instar  tam  arcte  ejus  cavitatem  obturans,  ut  ne  gut- 
tula quidem  puris  descendere  potuisset.  Ren  dexter  in  cavitate  sua  et 
undique  textui  ejus  proprio  infixos  innumeros  praebabat  minutisimos 
calculos,  eis  similes,  qui  cum  lotio  jam  adhinc  aliquibus  annis  continuo 
fuerant  expulsi. 

OBSERVATIO  ALTERA 

Similis  fere  casus  mense  Martii  1806  in  nosocomio  charitatis  Parisiis 
fuit  observatum.  Sexagenarius  jam  pluribus  annis  variis  symptomatibus 
de  Lithiasi  Renali  suspicionem  moventibus  laboraverat,  huj usque  morbi 
tribus  ante  obitum  annis  acquisita  fuerat  certitudo  , dum  per  urinam 
de  tempore  in  tempus  parvulas  concretiones  calculosas  ejecerat.  Variis 

usus  fuerat  remediis,  quibus  lenita  quidem  paulisper,  sed  non  sublata 
penitus  fuere  symptomata , sic  ut  aliquando  brevi  recrudescerent , iliaque 
semper  expulsio  calculorum  nonnullorum  exciperet.  Dum  nosocomium 
intravit , omnia  inflammationis  renalis  symptomata  referebat,  quae  venae- 
sectione  repetita,  sanguisugarum  applicatione,  balneis  et  fomentis  tepi- 
dis, nec  non  copioso  potuum  diluentium  usu  aliquantisper  sedebantur. 
Sed  altera  die  majori  iterum  vigebant  intensitate.  Ad  potus  copiam 
conveniente  quantitate  urinae  profluvium  non  componebatur,  illudque 
duobus  ultimis  vitae  diebus  penitus  erat  suppressum.  Symptomatibus  sic 
quotidie  increscentibus,  duodecimo  die,  post  ejus  ad  nosocomium  refu- 
gium , obiit. 

Cadaveris  autopsia  postridie  fuit  instituta.  In  rene  sinistro  innumeri 
haerebant  calculi  paralleli,  quorum  alii  spiculae  ferreae  capitis,  alii  grani 
milii  magnitudinem  habebant , similesque  erant  illis , quos  aeger  tam 
saepe,  et  tantis  cum  cruciatibus  ejecerat.  In  uretere  sinistro  et  in  vesica 
urinaria  horum  quidam  offendebantur.  Dexter  erat  suppuratus  et  calculus 
formae  ovalis  N°  IV  ita  pelvim  ejus  implebat , ut  turimdinis  adinstar 
partem  ejus  inferiorem  obturaret,  et  per  processum  suum  orbicularem, 
stalactitii  ad  instar  ei  appendentem , in  supremam  extremitatem  ureteris 
sese  immitteret. 

OBSERVATIO  TERTIA. 

N.  N triginta  octo  annis  nata,  innupta,  jamjam  aliquibus  annis, 

de  ventris  doloribus  sese  a lumbis  ad  partes  genitales  internas  extenden- 
tibus erat  conquesta , quae  initio  cum  irregulari  menstruatione , postea 
cum  plenaria  catameniorum  suppressione  erant  conjuncti ; unde  affectio- 
num hystericarum  ordo  totus  vario  sub  schemate  illam  diversis  tempori- 
bus excruciaverat. 

Varii  accersiti  fuerant  medici,  varia  et  innumera  adhibita  medicamina 
sed  incassum , quum  de  indole  et  de  natura  morbi , nunc  pro  amenorrhea , 
nunc  pro  hysterica  passione,  time  pro  uteri  affectione  organica  habiti, 
uno  quum  corpus  marcore  conficeretur  pro  phtliysi  et  tabe  aspecti,  non 
bene  constaret.  Caeterum  pater,  homo  durus  et  laboriosus,  nihili  facere 

morbum  filiae  suae  videbatur , quem  totum  affectioni  hystericas , vel  ut 
vulgo  ajunt,  inniipto  puellae  statui  attribuebat.  Sic  ut  ea  plus  simplici 
vice , patri , de  ignavia  et  de  continuis  lamentis  quasi  objurganti , res- 
pondiderit : morbum  suum  solummodo  post  mortem , per  cadaveris  inci- 
sionem , cognitum  iri , iliumque  tunc  convinci , se  non  absque  legitima 
causa  tamdiu  conquestam  fuisse.  Tandem  morbi  diuturnitate  et  diris 
cruciatibus , viribus  exhaustis  et  corpore  marcore  confecto , supremum 
diem  obiit,  anno  1810  mense  Novembri. 

Commotus  tunc  pietate  pater,  et  responsionem  Tiliae  suae  memor,  pe- 
tenti chirurgo  autopsiam  cadaveris  permisit,  quae,  si  renes  excipiamus, 
nihil  insoliti  in  toto  corpore  ostendit.  Unum  alteriusque  renis  parenchyma 
proprium  ita  erat  consumptum  et  destructum , ut  sacci  membranacei , 
non  parenchymatosa  viscera  amplius  viderentur,  et  vesicae  urinariae  te- 
nuitatem referrent.  Inaequalis  undique  et  gibbosa  erat  superficies.  Ca- 
vitas interna  aquoso  latice  erat  repleta , cui  corpora  dura  et  lapidea 
inaequalia  admodum , et  per  inaequalitates  suas,  gibbositates  superficie  ex- 
ternae renum  determinantia,  innatabant.  In  rene  dextro  calculus  N°  I. 
in  sinistro  N°  II.  notatus,  haerebant.  Quod  in  hoc  casu  summe  mirum : 
1°  quod  a nullo  medico,  qui  aegram  hanc  inviserant,  (nisi  a claris- 
simo doctore  Wauters,  qui  illam  duabus  circiter  ante  obitum  heb- 
domadibus visitavit,  et  morbi  indolem  ex  copioso  lateritio,  et  quasi  cal- 
careo  urinarum  sedimento  novit , ) calculi  renales  fuerint  suspicati  , 
quandoquidem  verosimiliter  morbus,  symptomatibus  Lithiasi  Renali  pro- 
priis , stipatus  non  fuerit.  2°  Quod , non  obstante  destructione  paren- 
chymatis proprii  utriusque  renis , urinae  tamen  sat  notabili  copia  flue- 
rent (1). 


OBSERVATIO  QUARTA. 

Quo  tempore  hancce  dissertationem  componebam , in  animum  induxe- 


co  Duo  hi  calculi  in  musaeo  mei  optimi  praeceptoris,  clar.  prof.  Verbeeck , qui  autopsiam 
instituit  cadaveris,  servantur,  cuique  sat  gratiarum  habere  non  possum,  quum  tres  praecedentes 
observationes  et  calculos  sub  numeris  I,  II,  III  et  IV  delineatos  ejus  amicitiae  debeam. 

rara,  mei  ipsius  morbi  historiam,  commemoratis  etiam  minimis  rebus, 
quae  isti  morbo  parumper  adnexae  videbantur , tradere , nec  non  ea , 
quae  antecedebant  et  ipsius  initia , progressum  curationemque  comita- 
bantur, litteris  prodere  lubebat:  eo  consilio  quidem,  ut,  si  fieri  posset, 
circa  ejusmodi  morbi  ortum , symptomata  et  curandi  modum  plus  lucis 
affunderem.  Quum  haud  ita  multi  post,  graviores  quaedem  intercesserint 
causae,  quae  quominus  hocce  propositum  persequerer,  me  prohibuerunt, 
mutata  sententia,  nunc  jam  nonnisi,  ut  ita  dicam,  epitomen  elaborare 
visum  est. 

Cum  quidem  ex  iis  natus  essem  parentibus,  eosque  habuissem  cogna- 
tos, in  quibus  Lithiasis  Renalis,  vel  ne  arthritis  quidem  unquam  obser- 
vata fuisset,  quamvis  antea  numquam  ne  minime  quidem  male  affectum 
esset  systema  uropoeticum,  quod  quidem  validissimum  de  toto  corpore 
ducebam,  tempore  pomeridiano,  initio  mensis  Martii  1821,  plus  solito 
mane  moto  corpore  cum  cursu  tum  etiam  brevi  quidem  sed  citatiore 
equitatione , suaviter  paulo  ante  etiam  coenam  sumpseram , ecce  subito 
ejusmodi  fere  symptomata,  brevissimis  cum  intervallis  sibi  succedentia, 
me  invadebant,  quae  postea  in  singulis  paroxysmis  eodem  tempore  vel 
lenius,  vel  vehementius  semper  adfuerunt.  Toto  corpore  aegrius  me  ha- 
bebam. Horripilationes  experiebar.  Obnixo  ventri  genu,  prono  esse  ha- 
bitu, et  subinde  mutare  locum  cogebar.  Irritatio  oriebatur,  vel  pruritus 
glandis,  interdum  vix  tollerandus.  Vehemens,  et  initio  continuus  ad  emit- 
tendam urinam  nisus.  Prodibat  exiguum  spasmodici  lotii.  Assidui  tenesmi 
comitabantur  perpetuo  alvi  exonerationes,  quae  ferme  erant  pitituosae, 
vel  tenuioris fcecis.  Crebro  haec  sola  apparebant  symptomata,  vel  iis,  modo 
haec , modo  illa , etiam  pro  temporibus  vehementiora , quae  deinceps 
referre  in  animo  est,  adjuncta  erant.  Id  temporis  modo  commemorata 
symptomata  subsequebantur  intolerabiles  dolores  colici , qui  pariter  cum 
accedentibus  vomitibus  assidui  comitabantur,  quique  ita  me  afficiebant, 
quasi  per  editos  ventris  crepitus,  qui  per  spasticum  statum  tractus  in- 
testinorum non  edebantur , et  quibus  intermissis  crescebant  dolores , 
quasi  inquam,  diminui  non  solum  sed  et  plane  tolli  ista  aegritudo  vide- 
retur. Quin  et  lumbalis  regio  tristi  sensu  correpta  erat;  attamen  minoris 
illud  erat  momenti , si  reputem  vehementiam  reliquorum  modo  dictorum. 


( 35  ) 

symptomatum , quae  efficiebant,  ut  lumbalis  doloris  minor  quasi  ratio  ha- 
beretur. Quumque,  ut  jam  superius  commemoravi,  numquam  aliquan- 
tum grayellae  animadvertissem,  nec  mihi  lumbi  umquam,  vel  urinariae 
viae  ne  parumper  quidem  doluissent , non  potui  pervenire  eo , ut  Lithiasi , 
id  quod  postmodo  apparuit,  id  temporis  affectus  mihi  viderer.  Natura 
emissae  urinae,  quae  plurimum  una  fere  pariter  cum  exoneratione  pro- 
dibat , cum  exinde , tum  etiam  per  paroxysmi  dicti  vehementiam  eo , quo 
incidebat  tempore,  mihi  latebat.  Quae  vero  postridie  proveniebat  urina, 
videbatur  milii  sedimentum  mucoso-sanguineum  continere,  unde  enas- 
cebatur suspicio , an  non  et  praecedente  die  emissae  urinae  admictus  san- 
guis fuisset.  Quod  quidem  symptoma,  caeteris  adjunctum,  profecto  mul- 
tum lucis  circa  justam  morbi  naturam  mihi  affudisset. 

Per  huncce  paroxysmum  admovebam,  ut  tamen  parum  levaminis  sen- 
tirem clysmata  repetita  oleosa  emollientia,  balneum  tepidum,  nec  non 
fomentationes  emollientes.  Sumebam  ejusmodi  decocta  parumper  aroma- 
tica, mixtura  oleosa,  etc.  Tandem,  gravi  ac  perputuo  dolore  coactus, 
assumere  statuebam  mixturam  ex  laudani  liq.  Syd.  dr.  $ et  aq.  foen.  * ij. 
constantem.  Cum  exinde  cochlear  eo  repletum  sumsissem,  mox  per  vo- 
mitum reddebatur.  Brevi  post  et  alterum  cochlear  sumsi,  quod,  nullo 
edito  vomitu,  cito  aliquod  mihi  levaminis  attulit.  Elapsa  hora  iterum 
exsurgebat  dolor,  quo  facto  et  tertium  adjungebam  cochlear,  unde  post- 
quam duodecim  per  horas  acerrimo  cum  cruciatu  luctatus  essem,  leva- 
bar, et  optatam  quietem  assequebar. 

Satius  quidem,  imo  prudentius  fecissem,  si  hac  in  re  locales  et  generales 
sanguinis  emissiones  non  neglexissem , at  nemo  mortalium  omnibus 
horis  sapit.  Quid  vero  medicus?  qui  non  semper  sui  morbi  status 
aequus  judex  haberi  potest. 

Tertio  die  post  dictum  paroxysmum,  per  tres  continuos  menses,  aeque 
ac  ante  id  tempus  me  habebam,  ut  ne  minimum,  vel  exiguum  sympto- 
ma, quo  morbus  iste  conjici,  nedum  dignosci  posset,  animadverterem. 
Iterum  ex  improviso,  die  Solis  aliquo  mane,  praecedentis  paroxysmi  prius 
dicta  symptomata  me  invadebant.  Nec  colici  dolores,  vel  nephritici,  vel 
vomitus  hic  aderant.  Non  ferenda  in  glande  penis  irritatio,  dolor  collum 
vesicae  exagitans  post  quamque  urinae  excretionem,  et  insignis  natura 

mutatioque  emissae  urinae , praecipua  sese  offerebant  symptomata.  Intra 
duodecim  horas , diun  utebar  emollientibus  potibus , iste  finiebatur  pa- 
roxysmus, quomodo  id  postea  in  ejusmodi  paroxysmis  plerumque  obtinebat. 

Quod  ad  urinae  naturam  per  paroxysmos,  qui  quum  hic,  tum  et  pos- 
tea acciderunt , hoc  quidem  loco  non  alienum  fuerit , quae  deinceps 
sequuntur,  commemorare.  Urina  identidem  parva  copia  emittebatur, 
sed  simul  collecta  circiter  matulam  implebat.  Quoties  emittebatur,  erat 
liquida  speciem  albuminis  ovi  attenuati,  vel  seri  lactis  referebat,  identi- 
dem mucoso-fibrosam  materiem  complexa,  ad  magnitudinem  ostreae;  in- 
terdum etiam  ter  majorem,  et  subinde  cum  striis  sanguineis  mixta  erat. 
Haec  materia,  quae  solita  pituita  primo  intuitu  multo  durior  videbatur, 
cito  manibus  tractata  liquescebat , paululum  elasticae  materiae  relinquens. 
Aliquo  post  excretionem  tempore,  urina  ea  gelatinosam  speciem  induebat, 
quae  simulae  eliciebatur , formam  ejus , cui  infuerat , vasis  retinebat. 
Aliquot  post  horas  illa  urina  iterum  pristinum  liquidum  accipiebat  sta- 
tum , quem  etiam  induerat  materies  ista , una  turbidam , inhaerentibus 
multis  mucosis  materiis,  urinam  exhibens. 

A secundo  ad  extremum  usque  paroxysmum,  idem  hoc  semper  obser- 
vavi. Quoque  erant  vehementiores  paroxysmi,  eo  majores  erant  partes 
ejus  mucoso-fibrosae  materiae  , eoque  celerius  et  manifestius  ea  gelati- 
nosa mutatio  locum  habebat. 

Tantummodo  duo  mihi  exempla  urinae,  post  excretionem  ejusmodi  spe- 
ciem induentis  innotuerunt:  alterum  apud  Baglivium  (1 ) ita  descriptum 
reperimus : » Nuper  arthriticus  quidem  Romae  excrevit  urinam  crassam 
» et  copiosam,  quae  paulo  post  in  consistentiam  gelatinae  coagulata  fuit 
» et  liber  evasit  ab  arthritide.”  Alterum  cel.  Swietenius  (2),  auctore  Dou- 
glasio  (3),  litteris  prodidit  ejusmodi  » In  homine  robusto,  qui  a quarto  anno 
)>  aetatis  vehementem  dolorem  in  cfextri  renis  regione  senserat , et  in 
i)  cujus  cadavere,  postquam  quinquagesimum  tertium  compleverat,  bini 
y>  calculi  in  hoc  rene  reperti  sunt,  inter  plura  hoc  sequens  mirabile 
» observabatur  symptoma,  quod  toto  hoc  tempore,  quo  dolor  acerbus 


(i)  Op.  medico-pract.,  lib.  I.  pag,  117.  (a)  Op.  cit. 

(5)  Med.  essays  and  observ. , tojn.  I.  N°  XXI.  pag.  a3i  et  seq. 

» urgebat,  demitteret  urinam,  quae  parum  dum  refrigesceret  tantum, 
» albuminis  ovi  glutinosam  tenacitatem  habebat.” 

Per  septem  deinceps  Solis  dies,  eadem  fere  hora,  pari  modo  ac  su- 
pradicto  die,  afficiebar:  octavo  vero  subsequente  die  Solis,  (ad  quod  usque 
tempus  et  me,  et  medicos (1),  quos  hac  de  re  consulueram,  senrper  justa 
morbi  natura  adhuc  latuerat,  quod  mirum  videri  nequit  propter  symp- 
tomata primae  morbi  evolutionis  admodum  aequivoca)  cum  periculo  et 
cruciatu  manifeste  de  morbi  mei  ratione  ac  circumstantiis  persuadebar. 
Solita  symptomata  vehementiore  licet  gradu  praecedebant.  Quae  cum 
urina  emittebantur  partes  mucosae,  abundabant  et  solito  majores  erant. 
Harum  uni  adnexi  reperiebantur  calculi  ad  magnitudinem  fere  fru- 
mentarii grani,  et  quantum  id  conjicere  erat,  illo  ipso  tempore  porro 
nulla  apparebat  materies  calculosa.  Exinde  primum  excrucians  renalis 
dolor  oriebatur,  qui  ad  quamque  urinae  excretionem  accrescebat.  Mox 
subsequebatur  vehementior  vomitus,  ut  et  post,  eo  praesente,  semper 
obtinuit.  Pituita  ad  pus  proxime  accedens  sanguine  mixta  per  anum 
efferebatur.  Acerbissimae  constrictiones  et  anxietates  praecordiorum  insi- 
gnisque haematuria  proveniebant,  et  ferme  viginti  quatitor  horas  persis- 
tebant, invitis  subsidiis,  quae  in  ejusmodi  rebus  vulgo  indicata  sunt. 
Biduo  post  consimilis  paroxysmus  oriebatur,  quem  comitabatur  minus 
vehemens  haematuria.  In  ollae  fundo,  in  quam,  durante  paroxysmo, 
emissa  erat  urina,  postquam  collicuerat,  reperiebam  binos  acuminatos, 
ferrique  rubiginosi  speciem  prae  se  ferentes  calculos.  Post  Solis  dictum 
diem,  numquam  mihi  iterum  obtigit,  quo  tempore  excretio  fiebat,  eos 
animadvertere.  Quod  probabiliter  inde  fiebat,  ut  et  conjicere  mihi  licet, 
plurimum  isti  pituitae  involuti  erant , quare  demum  , ea  liquefacta , appa- 
rebant. Deinceps  per  subinde  incidentes  paroxysmos  nempe  a primo  ad 
extremum  usque , per  duodeviginti  menses , cruciabar , adeo  ut , ( ex- 
cepto primo  intervallo  duodecim  hebdomadum,  altero  septem  et  tribus 
duarum  hebdomadum),  isti  vulgo  quarto  vel  quinto  die,  vel  septimo  et 
octavo,  frequenter  etiam  alternis  diebus,  vel  quotidie,  ut  bis  per  binas 

(i)  Notandum  tamen  Clar.  Virum,  Prof.  Van  Rotterdam , de  vera  morbi  indole  jam 
dudum  vera  suspicatum  fuisse 

hebdomadas  expertus  sum  , me  invaderent.  Qui , si  absque  lumbali 
dolore  accederent,  in  superius  dictis  symptomatibus  acquiescebant,  et 
vulgo  ut  jam  relatum  est,  intra  duodecim  lioras,  finem  habebant,  nul- 
laque iis  unquam  excretio  adjungebatur.  Quoties  vero  ille  dolor  lumbalis 
exoriebatur,  post  singulas  urinae  excretiones  accrescebat;  semper  totani 
lumbalem  regionem  occupabat,  ut  numquam  in  simstro  dextro  ve  rene 
insigniter  sedem  haberet,  eique  semper,  saepe  subito,  et  ratione  habita 
'ejusdem  doloris,  accedebant  mucosi,  biliosi,  aeruginosique  vomitus,  qui 
plurimum  ad  paroxysmi  finem  usque  aderant.  Hujus  finem  appropin- 
quare adauctae  urinae  excretiones  et  diminuta  pituita  copia  certo  indicio 
erant , quamvis  caetera  persisterent  symptomata.  Ejusmodi  paroxysmus 
plurimum  a duodeviginti  ad  triginta  sex  horas  procedebat,  et  plerum- 
que calculorum  excretiones  eum  consequebantur,  quae  eo  certius  conjici 
poterant , quo  vehementiora  fuerant  haec  sy  mptomata , et  imprimis 
vomitus;  quibus  exactis  postridie  mane  totam  oris  cavitatem  obsitam  ad 
aliquot  linearum  densitatem  nonnumquam  sentiebam  crusta  lardacea , 
quae  aliquot  diebus  post  per  particulas  delabebatur.  Ad  lumbalem  dolo- 
rem et  vomitus  pro  temporibus  accedebant  modo  minus,  modo  vehemen- 
tius, cum  haec,  tum  illa,  istos  paroxysmos  plerumque  comitantia  symp- 
tomata , quorum  in  hujusce  historia  jam  aliqua  ex  parte  mentio  facta  est. 

Jam  diffuse  dictis  de  nonnullis  remediis,  quibus  stante  hoc  morbo 
usus  fui,  adhuc  breviter  sequentia  adjungam. 

Sales  alcali  fixi  eo  respectu  utiles  mihi  videbantur,  quod  universe 
urinae  excretionem  adjuvabant,  et  faciliorem  reddebant ; quod  sedimentum, 
quod  in  absente  paroxysmo  emissa  et  refrigerata  urina  frequenter  aderat , 
per  eorum  usum  raro  animadvertebatur;  denique,  quod  calculorum  excre- 
tioni  proderant:  quo  tamen  ipso  calculi  sedati  commovebantur  , unde  mox 
paroxysmi  ortum  habebant;  quare  simulae  horum  aliqui,  post  eorum  usum , 
absque  calculorum  emissione  apparebant,  interdum  desistebam  ab  eorum 
remediorum  usu.  Quod  si  eventum  considerassem,  facere  non  debueram. 
Quamvis  enim  mihi  in  eo  procedenti  multo  veliementior  paroxysmus 
emineret,  aliunde  etiam  per  experientiam  me  non  fugiebat,  absente  ejus- 
modi paroxysmo , numquam  excretionem  accidere.  Fortasse  ergo  satius 
fuisset , haec  remedia  caute  quidem , sed  aliquantum  audacius  susti- 

nuisse.  Quo  facto  primum  excretio  fuisset  accelerata,  atque  ita  ab  istis 
temperatis  paroxysmis,  qui  nullius  usus  erant,  liberatus  fuissem.  Deinde 
etiam  forte,  quominus  praesentes  suscrescerent,  et  novi  formarentur,  qui 
utrique  paroxysmorum  ortum  sustentabant,  prohibuissem.  Quum  vero 
vehementiores  paroxysmos  vererer,  iisque  adjunctum  periculum  prospi- 
cerem ; cumque  anxius  haesitarem , nonne  forte  , qui  emitti  non  posset , 
calculus  subesset , qui  per  eorum  usum  loco  moveretur  •,  id  temporis 
ejusmodi  consilia  capere  penes  me  non  erat.  Eo  accedebat,  ut  milii  illa 
remedia  haemorrbagias  efficerent,  vel  et  praesentes  augerent;  appetitum 
tollerent;  flatus  et  borborygmos  crearent. 

De  alcalinis  remediis,  plerisque  in  rebus  sapo  medicatus  mihi  place- 
bat, cujus  usum  cum  magnesia  alba  mutabam,  quae  respectu  sedimenti 
eumdem  effectum  prodebat,  paroxysmos,  vel  haemorrbagias  non  excita- 
bat, et  organis  digestionis  melius  consulebat.  Quamvis  hac  in  re  etiam 
aqua  mephitica  alcalina,  vel  sola  vel  lacti  admixta,  quod  ea  continetur 
acidum  carbonicum  praeparatis  alcalinis  eo  principio  orbatis,  praeferenda 
sit,  quod  consentit  opinioni  Duncani  (1),  tamen  ab  ejus  usu  mihi  erat 
abstinendum,  quia  exagitabat  nimium  meam  constititutionem  et  tussim 
et  haemorragias  suscitando. 

Per  totum  morbi  tempus,  vivendi  rationem  cum  accuratissimam,  tum 
ad  eum  maxime  accommodatam , observabam.  Potiones  spirituosas  et 
fermentatas,  quas  antea  rarissime  sumebam,  nunc  plane  intermittebam. 
Diaeta  animali,  qua  antea  praecipue  utebar,  nunc  interdum  prorsus  ab- 
stinebam, et,  quantum  tempora  sinebant,  cum  magis  vegetabili  permu- 
tabam. Lactis  usum,  quo  ante  etiam  frequenter  utebar,  quantum  fieri 
poterat,  diminuebam,  quoniam  post  ejus  usum  urina  semper  aliquantum 
illius  sedimenti  furfuracei  in  se  continebat.  Potum,  quem  parce  sume- 
bam , exinde  augere  coepi.  Ad  solitum  potum  pertinebat  decoctum  ex 
hordeo , radicibus  graminis  et  liquiritiae  compositum , admixto  interdum  et 
interdum  omisso  nitro.  Equitationem  plane  intermittebam,  idque  eo  magis, 
quod  animadverteram , ex  quo  equitare  institueram , haemorrhagias  na>- 
rium,  quibus  ante  illud  tempus  laborabam,  destitisse,  et  morbum  hunc 


(1)  Aunales  de  litterature  medie,  elrang.,  red.  par  le  prof.  Kluyskens,  vol.  6.  pag.  5yi. 

ortum  fuisse.  Quin  et  cognovi  haemorragias  his  cum  paroxysmis  subinde 
alternatas  esse:  ut,  cum  illae  adessent,  sicut  in  maximis  intervallis  ob- 
tinebat , hi  non  existerent,  vel  demum  longiore  tempore  post  insiderent 
et  minus  vehementes  essent.  Quare  interdum  illam  adjuvabam,  si  ali- 
quatenus existebat,  vel  alioquin  aliquot  hirudines  ad  anum  applicabam. 
Ita  et  paroxysmi  de  vehementia  multum  remiserant  et  nulla  sanguinea 
urina  per  tempus,  quo  saeviebant,  prodibat.  Quibus  omnibus  adbibitis, 
cum  nihilomus  tamen  constanter  cum  morbo  illo  conflictarer  et  quotidie 
vires  milii  decrescerent,  utilissimum  duxi  patriae  coelum  moresque  ex- 
periri. Quem  ad  finem,  brevius  et  prudentius  terra  iter  facturus,  mane 
aliquo  lente  vehiculo  vehi  tentabam.  Post  meridiem  iterum  incurrebat 
paroxysmus,  quo  durante  et  irritatio  glandis  penis,  et  pituitae  excretiones 
solito  longe  minores  erant;  qui  vero  respectu  vomituum,  dolorum  coli- 
corum, et  nephriticorum  praecedentes  omnes,  quos  huc  usque  expertus 
eram,  vehementia  superabat.  Quo  facto  id  temporis  de  nephritide  acuta 
sollicitus,  post  babieum  et  venaesectioneni  pedis,  quae  parum  sanguinis 
produxerat,  duodeviginti  majores  hirudines  ad  lumbalem  regionem  ap- 
plicandas curabam.  Hoc  quidem  difficulter  fiebat,  propterea,  quum  summi 
cruciatus,  vix  quietum  corpus  tenere  valerem.  Per  eas  effecta  vulnera 
multum  sanguinis  emittebant.  Postridie  mane , exacto  paroxysmo , per 
biduum  variis  rebus  solito  paulo  debiliorem  me  sentiebam.  Tribus  ferme 
hebdomadis  post,  mari  iter  suscipiebam,  et  ex  quo  postremus  incidit 
paroxysmus,  qui  fuit  ineunte  mensis  Septembri  1822,  quo  durante,  vel 
exacto,  nullam  prorsus  calculo  materiem  emisisse  animadverti  , ad  hoc 
usque  tempus,  faxit  Deus  ita  sit  perpetuum!  jam  per  octo  circiter  men- 
ses, prorsus  ne  minimam  ejus  morbi  partem  expertus  sum,  quamvis  et 
vecturam  de  industria  tenta verim;  et  quod  solatio  sit  iis,  qui  forte  pari 
laborarunt  aegritudine,  ex  tot  tantisque  morbi  miseriis  hodie  tandem  ad 
pristinam  valetudinem  milii  redire  contigit. 

De  calculis  emissis,  quod  spectandos  eos  amicis  exhibueram,  plurimi 
maximique  perierant,  ita  ut  pauci  tantummodo  mihi  superfuerint,  quos 
Clariss.  Prof.  Hauff chemice  exploravit,  cujusque  descriptionem  hoc  ipso 
loco  exponam,  et  pro  qua  opera  benevole  data  Clarissimo  Viro  gratias 
et  habeo,  et  ago  maximas. 

Examen  calculorum  ab  auctore  hujus  dissertationis 
cum  urina  excretorum.  ~ 


I.  DESCRIPTIO. 

Calculi  nobis  traditi  coloris  respectu  habito  in  tres  dividendi  erant 
classes. 

Prima  classis  continebat  frustula  colore  rufo  distincta  numero  quin- 
que, magnitudine  reliquis  longe  inferiora,  adeo  ut  minimum  eorum 
capitellum  aciculae  subtilissimae  vix  adaequaret.  Ad  figuram  quod  attinet, 
haec  frustula  uti  reliqua  omnia  erant  polyedra,  ab  omni  ordinata  fi- 
gura recedentia,  utpote  quae  corpuscula  referebant  inturgescentia  ma- 
teriae alicujus  liquidae  spissioris , cujus  nisus  extrorsum  tendebat , for- 
mata et  in  hoc  ipso  inturgescentiae  statu,  forma  solida  continuo  arrepta, 
indurata.  Infinitus  fere  numerus  tuberculorum  foraminulis  pariter  in- 
numeris diametri  diversissimae  interstinctorum  totius  compagis  speciem 
externam  spongiosae  similem  reddidit.  Plurimis  autem  foraminulis  in- 
spersa inhaerebant  minima  granula  arenae  subtilissimae  e cinereo  albidae, 
adeo  ut  diceres , quodlibet  frustulum  resectum  fuisse  ex  latere  cocto , 
fortiter  quidem  sed  non  nimis  usto.  Haec  quinque  frustula  pondere  adae- 
quabant 3 Dd.  (1). 


(i)  Nota  Dd.  innuimus  Mareae  Coloniensis Denarium  directorium,  cujus  quintuplum  aequatur 
87  granis  ponderis  medicinalis  Norimbergensis,  proinde  unum  granum  hujus  ponderis  17  2/5 
Denariis  directoriis  aequale  deprehenditur. 

Hac  occasione  data  nostrarum  esse  partium  existimamus,  publice  profiteri,  nos,  cum  omni- 
bus, quibus  vita  ac  salus  hominum  curae  cordique  est,  non  desinere  Deum  precari,  ut,  qua  rebus 
humanis  prospicit  gratia,  avertendo  averruncet,  ne  cui  in  mentem  veniat,  nobis  obtrudere 
granum  ponderis  medicinalis  eo,  quod  hucusque  in  usu  fuit,  majus , quippe  quod  nulli  aetati 
minus,  quam  nostrae,  convenire  possit,  quae  tot  remedia  proposuit  et  introduxit,  quorum  ener- 

Secundam  classem  occupabant  sex  frustula  prioribus  quadruplo  fere 
majora,  colore  intense  fusco  distincta,  et  a frustulis  classis  primae  non 
nisi  hac  duplici  nota  differentia , quod  plus  granulorum  arenae  inspersum 
ostendebant,  quodque  splendor  ex  tota  superficie  renitens  speciem  frus- 
tulorum e latere  cocto  ad  vitrificationem  usque  usto  resectorum  illis 
conciliabat. 

Haec  sex  frustula  pondere  aequabantur  20  Dd. 

Tertiam  classem  unum  constituebat  frustulum  magnitudine  quidem 
majoribus  classis  secundae  fere  aequale , colore  autem  medium  fere  tenens 
inter  eum,  quo  classis  prima  et  eum  quo  secunda  distinguebatur,  cae- 
terum  cum  classe  prima  defectu  splendoris,  cum  secunda  multitudine 
inspersae  arenae  conveniens  eamque  lioc  respectu  adeo  superans.  Illius 
pondus  adaequabat  5 Dd. 

Ponderis  igitur  omnium  horum  calculorum  summa  semissem  unius 
grani  ponderis  medicinalis  vix  superabat. 

Omnibus  hisce  frustulis  major  erat  durities,  quam  quisquam  poterat 
suspicari  exiguum  eorum  pondus  specificum  respiciens,  quippe  quod 
I,  III  non  excedere  pluribus  experimentis  compertum  est. 

H.  EXPERIMENTA  PRAEPARATORIA. 

1.  Frustulum  maximum  classis  secundae  serra  dissectum  in  utraque 
intersectionis  superficie  eamdem  ostendit  structurae  speciem  quam  inte- 
gra superficies  externa  prae  se  ferebat.  Color  quoque  externus  totam 
massae  compagem  aequabili  ratione  penetravit.  Pulveris  autem  abrasi 
color  magis  dilutus  et  in  pulvisculis  minimis  cinereo  proprior  erat.  Ce- 
terum hic  pulvis  lapideae  potius,  quam  ligneae,  scobi  similis  videbatur. 
Intersectionis  superficies  nec  stratorum  nec  nuclei  aliquod  vestigium 
ostendebant. 


gia  tanta  est,  ut  non  ex  integro  grano,  non  ex  quadrante  aut  sextante  grani,  sed  vix  ex  de- 
cima, duodecima  aut  vicesima  imo  quinquagesima  parte  ejusdem  citra  anceps  periculum  aegrotis 
porrigi  possint.  Facile  igitur  cuicunque  patebit,  neminem  mortalium  in  tam  sublimi  loco  con- 
stitutum esse,  quin  jure  vereque  illi  dicere  possimus  : ude  tuo  quoque  corio  in  hac  re  juditur!" 

2.  Classis  primae  et  secundae  plura  frustula  subjecta  deinceps  actioni 
aquae  destillatae,  solutionis  potassini  saturatae,  concentrati  acidi  sulphu- 
rici , nitrici,  muriatici,  singulorum  per  24  horas,  ne  vestigium  quidem 
alicujus  mutationis  ostenderunt.  Non  majorem  vim  in  illis  afficiendis 
exseruere  solutio  potassini  natrique  carbonici  atque  acida  modo  comme- 
morata, aequali  vel  duplo  aquae  volumine  diluta. 

3.  Eadem  frustula  in  crucibulo  actioni  ignis  furni  anemii  exposita  igni- 
tionem  rubefacientem  citra  aliquam  mutationem  per  semihoram  tolera- 
runt. Postea  per  idem  temporis  spatium  aequali  vi  restiterunt  flammae 
lampadis  vitrariorum,  ope  follis  duplicis  tubulo  ferruminatorio  adjuncti 
in  illa  conjectae. 

m.  ANALYSIS  CHEMICA. 

Frustulum  classem  tertiam  constituens  cum  semuncia  solutionis  po- 
tassini puri  in  mortario  vitreo  trituratum  in  liquorem  spissiusculum  re- 
ductum est,  qui  deinde  addita  altera  semuncia  ejusdem  solutionis  dilutus 
in  vitro  sphaerico  collo  oblongo  instructo  flammae  lampadis  argandicae 
admotus  ebullitione  per  semihoram  continuata  ad  siccitatem  redactus 
est.  Residuum  siccum  infusa  aqua  distillata  solutum  addita  acidi  acetici 
quantite,  hujus  solutionis  semissem  fere  adaequante,  praecipitatum  for- 
mavit magma  floccosum  albidum  referens.  Hoc  percolatione  a liquore 
separatum  atque  desiccatum,  dein  acido  muriatico  infusum  cum  insigni 
stridore  magnam  emisit  quantitatem  bullularum  substantiae  aeriformis , 
quae  turbamento  in  aqua  calcis  producto  aeris  carbonici  indolem  satis 
aperte  prodidit.  Finita  aeris  elevatione  in  fimdo  relictum  est  sedimen- 
tum albidum  pulverulenti  speciem  prae  se  ferens,  quod  primo  ammonio 
liquido  dein  aqua  destillata  modo  frigida  modo  fervida  satis  lotum  et 
purgatum  tenuissimarum  bracteolarum  et  squamularum  formam  induit. 
Liquor  a percolatione  residuus  vini  rhenani  colorem  aemulatus  est. 

Alia  istius  residui  solidi  portio  acido  muriatico  diluto  infusa  majorem 
adhuc  bullularum  aerearum  numerum  et  rapidiore  motu  emisit. 

In  aliis  frustulis  utriusque  priorum  classium  ceterum  eadem  ratione 
tractatis  usus  acidi  sulphurici  vel  concentrati  vel  diluti  in  locum  acidi 


( 44  ) 

muriatici  suffecti  circa  residua  vel  solida  vel  liquida  eadem  omnino  phae- 
nomena manifestavit. 

Liquores  ab  omnibus  istis  percolationibus  residui  et  in  unum  collecti 
ab  acido  acetico , muriatico , nitrico  atque  sulphurico  non  ultra  afficie- 
bantur, sed  acidum  nitrico-muriaticum  guttatim  admixtum  massas  liquidae 
turbamentum  floccosum  continuo  induxit,  quod  spontaneo  particularum 
congressu  paulatim  coarctatum  gelatinam  animalem  exhibuit  et  colore  et 
crassitudine  glutini  vulgari,  expulsa  post  praeviam  solutionem  aqua  in 
coagulum  redeunti,  non  absimilem,  quam  cum  ea,  in  quam  urina  tem- 
pore accessionis  morbi  excreta  brevissimo  intervallo  transire  soleat , in 
omnibus  notis  convenire  aegrotus  stupefactus  agnovit. 

Quatuor,  quae  reliqua  erant,  secundae  classis  frustula  cum  majori  quan- 
titate potassini  liquidi  primo  contrita  , deinde  ebullitioni  per  integram 
horam  commissa,  cum  acido  muriatico , liquori  frigefacto  guttatim  affuso 
formarunt  praecipitatum  pulverulentum  albidum,  quod  a liquore  sepa- 
ratum et  iteratis  lotionibus,  ammonio  liquido  et  aqua  destillata  effec- 
tis , purgatum  in  squamulas  prius  memoratis  similes  abiit.  E liquore  resi- 
duo acidum  nitrico-muriaticum  admixtum  non  nisi  leves  quosdam  floccos 
gelatinae  animalis  separavit. 

IV.  EXAMINIS  CHEMICI  SUMMA  (le  resultat.) 

Ex  omnibus  hisce  phaenomenis  tuto  colligi  posse  arbitramur,  calculos 
examini  subjectos  ex  acido  urematico  (1)  et  gelatina  animali  fuisse  com- 
positos, quam  conclusionem  hisce  porro  argumentis  confirmari  vidimus  : 

1.  Bracteolae  albidae  absolutis  lotionibus  relictae  et  odoris  et  saporis 
expertes  erant ; 

2.  Aqua  ebulliente  solvebantur ; 

3.  Haec  solutio  chartam  tinctura  laccae  coeruleae  imbutam  rubefaciebat; 


C i ) Nomine  e graeca  voce  ‘xpr^x  formato  urematicum  vocamus  istud  acidum,  quod  alii  uri- 
cum, alii  lithicum  dicunt,  quae  ambo  nomina  parum  convenire  videntur,  cum  alterum  deri- 
vatum videri  possit  a nomine  celeberrimi  chemici  americani  Ure,  alterum  a nova  substantia 
alcalina,  cui  cel.  Berzelius  Lithii  nomen  imposuit;  eamdemque  ob  causam  istud  principium, 
quod  alii  uream  vocant,  nobis  dicitur  urerna. 

4*  Praetera  solvebantur  acido  nitrico; 

5.  Bullulae  aeris  muriatici  oxydati  solutioni  aquosae  bracteolarum  im- 
missae hasce  ita  disjungebant,  ut  formatis  floccis  dilute  flavescentibus 
tenuis  gelatinae  speciem  inducerent. 

Denique  pluribus  aliis  experimentis,  quorum  descriptio  non  est  hujus 
loci,  convicti  fuimus,  earum  substantiarum,  quas  praeter  acidum  urema- 
ticum  in  calculis  humanis  Fourcroius  > Vauquelinus , ollas  tonius  , 
Brandeus , Marcetius,  Proutius 3 alii  invenerunt,  in  calculis  a nobis 
examinatis  nihil  deprehendi  posse. 

Gandce  d.  10  Junii  1822. 


C.  HAUFF. 

POSITIONES  MEDICA. 


i. 


Nephriticis  haemorrhoides  supervenientes  bonum. 

Hipp.  sect.  6.  aph.  XI. 

II. 

Operationem , quae  nephrotomia  vocatur , ne  quidem  tentari  posse 
censemus. 


IU. 


Iis , qui  calculos  in  renibus  latitantes  non  posse  solvi , fatentur , ad- 
sensum  damus. 


IV. 


Nephritidem  a calculo , et  calculum  a nephritide  produci  posse  admitto . 

V. 


Medice  vivere,  optime  vivere. 

VI. 

Medicorum  circa  artis  salutiferae  theoriam  dissensus,  huic  arti  saepe 
prodest. 

EXPLICATIO  TABULiE, 

Exhibentis  icones  calculorum  renalium , ad  natu- 
ram fideliter  delineatas . 


Figura  I. 

Calculum  exponit,  in  cavo  renis  dextri  repertum,  sectione  cadaveris  instituta, 
apud  subjectum,  de  quo  in  observatione  tertia  sermo  fuit.  Ha;  eaedem  litterae 
A,  B,  C,  eumdem  calculum  alia  facie  versum  repraesentant.  Corpus  calcnli  in 
A,  C,  per  a,  a exhibetur.  In  B omnino  deficiens,  utpote  boc  modo  delineatum 
invisibile.  Quatuor,  quibus  calculus  ornatur  rami,  in  A,  B,  C,  litteris  minus- 
culis aaa , bbb , ccc,  ddd  , indicantur.  Hic  calculus  coloris  est  cinereo  albescen- 
tis maculis  nonnullis  luteis  permixti. 

Figura  II. 

Calculum  exhibet  in  renis  sinistri  cavo  detectum  apud  subjectum,  de  quo 
supra  sub  Jig.  /.  fuit  locutum.  A,  B,  C,  varias  hujus  calculi  facies  exponunt, 
cujus  cofpus,  in  A,  C,  expressum,  in  B vero  ejusdem  lateris  invisibile,  aa , et 
quinque  quibus  ornatur  rami  in  A,B,C,  per  bbb , ccc,  ddd,  eee,fff \ designantur. 

Figura  II l. 

Calculum  ostendit  in  cadavere  foeminae  detectum,  de  qua  in  observatione  prima 
relatum  fuit.  A superiorem  superficiem  designat.  B,  C,  D,  E,  varia  ejus  latera. 
aaaa  partem  superiorem  in  pelvi  renali ; bbbb  inferiorem  in  urethere  compre- 
hensum, exponunt. 

Figura  IV. 

Calculum  designat  in  calice  pelvi  dextri  renis  repertum,  cujus  in  observa- 
tione secunda  legitur  historia.  Quaeque  in  eodem  notatu  digna  occurrunt,  tri- 
plici delineatione.  A,  B,  C,  expressa,  in  conspectum  tradit,  aaa  calculi  corpus 
designant,  in  quo  duo  observantur  sulci;  in  A,  B per  litteras  cc,  dd,  in  C,  per 
litteram  c expressi ; qui  vero  littera  d exprimitur  ab  altera  parte  cerni  nequit. 
bbb  proeminentiam  in  uretere  comprehensum  designant. 

Figura  V. 

Hic  calculus  non  forma  modo,  et  quem  vitae  tempore  tenebat  loco,  sed  variis 
etiam,  quibus  ornatur  coloribus,  insignis  est.  A,  B,  C,  varia  exponunt  latera. 

uaa  corpus  calculi,  in  pelvi  renali  dextra  detecti  exhibet,  mille  sparsira  granulis 
durissimis,  splendentibus,  pulcherrimisque  ubique  coloribus,  albo,  cinereo, 
luteo,  fusco,  nigro  variegatum,  et  proeminentiis  variis  instructum,  quarum 
maxima  litteris  bb , in  fig.  A,  B expressa,  per  aperturam  praedictae  pelvis  ad 
ureteris  initium,  inde  ad  partem  vertebrae  lumbalis  membranam  ejus  perfora- 
bat, ita  ut  ejus  cavum  ad  digiti  unius  latitudinem  libere  proemineret,  in  cujus 
proeminentiae  collo  unius  pluriumve  linearum  latitudinis  incisura  observabatur, 
ubi  ureteris  sacco  arctissime  circumstringebatur,  neque  ex  illo  sine  vi  majori 
liberari  poterat.  Hujusce  proeminentiae  superficies  superior  in  fig.  C per  b ex- 
pressa, nitida  erat,  et  polita.  Vertebra  lumbalis,  ubi  praedictae  superficiei  erat  con- 
tigua, nuda,  periosteo  destituta,  et  carie  adfecta observabatur.  Praeter  descriptum 
calculum,  septem  et  triginta  minores  praeterea  fuerunt  detecti,  quorum  omnium 
nitida  erat  superficies,  coloris  lutei  cinerei.  Solus,  et  inter  caeteros  pulcherrimus, 
nigro  colore  erat  imbutus. 

Ex  secto  cadavere  constitit  renem  dextrum,  in  cujus  cavo  descripti  calculi 
fuere  reperti  librarum  trium  ponderis  fuisse.  iEger  ex  lapsu  graviore , quem 
anno  aetatis  decimo  quinto  in  regione  huic  reni  respondenti,  passus  erat,  mixtu 
sanguineo  et  purrulento  per  aliquot  temporis  fuerat  affectus.  Ren  sinister  natu- 
rali erat  voluminosior,  substantiam  mollem,  et  quasi  aqua  macerata  referens  j 
sed  absque  calculis.  Quoad  reliquam  morbi  historiam,  quo  iste  aeger  laborabat, 
qui  quadragesimo  nono  aetatis  anno  obiit,  Benevolus  Lector  descriptionem  con- 
sulat, quam  ea  de  re  praestitit  clar.  Vir  Wauters  (i),  quaeque  magni  est  mo- 
menti, praecipue  symptomatum  causa,  quae  in  isto  aegro  apparebant.  Id  unum 
necesse  habeo,  ut  nempe  exinde,  sicut  etiam  aliqua  ex  parte,  in  explicando 
calculo  facere  conatus  sum , commemorem  verba , quae  tanquara  finem  narra- 
tioni adjicit  auctor: 

Nonne  mirum  videtur,  nullum  in  secretione  vel  excretione  urinae  insigne 
impedimentum  observatum  fuisse? 

Nonne  rarum  et  inauditum,  numquam  evomuisse  aegrum? 

Nonne  calculorum  origo  jure  ipsi  adseribenda  lapsui? 

Iste  autem  calculus,  sex  dragmarum  scrupuli  unius  pondere,  cujus  possessor 
est  cl.  dr.  Wauters,  dignus  mihi  videbatur,  qui  tabula  exprimeretur  $ idque 
meis  precibus  adductus  dominus  benevolus  mihi  haud  denegavit. 

J^idi  nihilque  reperi , quod  legis  ^4ca- 
demicce  paragrapho  56  adversetur. 

F.  E.  VERBEECK. 

Fac.  Med.  h.  t.  Decanus. 


(i)  Verhaudelingeu  van  het  genootschap  ter  bevorderiug  van  geuees  en  heelkunde  te  Ant- 
werpen.  Eerste  deel,  bladzyde  234. 

